text:
MÌCHEAL RUSSELL
Tha iasgairean às a’ Chaol is à Caol Acain a’ feitheamh ri fios bho Chomhairle na Gàidhealtachd air dè tha iad an dùil a dhèanamh mun mheirg is milleadh a tha an t-sìde air a dhèanamh air cidhe nan iasgairean ann an Caol Acain.
Sheall sgrùdadh air structar a’ chidhe a rinn a’ Chomhairle o chionn ghoirid gun robh 10 de na 28 puist fhiodha air co-dhiù 20 às a’ cheud den tomad aca a chall air sàillibh gun robh iad air grodadh. Bha feadhainn de na sailean-tarsainn air grodadh beagan cuideachd agus an acfhainn mheatailt a bha gan ceangal air meirgeadh.
Thuirt fear-labhairt airson nan iasgairean: “Tha cidhe nan iasgairean ann an Caol Acain ann am fìor dhroch staid. Far am b’ àbhaist gum b’ urrainn dhuinn carbadan a thoirt a-nuas, tha e cunnartach ann an cuid a dh’àiteachan fiù ’s coiseachd air a-nis. Tha an sgrùdadh mu dheireadh a’ toirt dhuinn fiosrachadh math air staid nam post agus nan sailean-taice, ach gus a bheil fios againn air dè chosgadh e seo a chur ceart agus dè na roghainnean a th’ ann, cha bhi fios againn air dè ghabhas dèanamh.
“Feumaidh daoine cuimhneachadh air cho cudromach ’s a tha an cidhe dhan choimhearsnachd. ’S e Caol Acain an caladh as fheàrr airson bhàtaichean beaga fad iomadh mìle mun cuairt agus tha e na dhachaigh do aon de na luingeasan as motha air a’ chosta seo a bhios a’ cleachdadh acfhainn stèidhichte. Tha tòrr chothroman ann tòrr a bharrachd leasachaidh a dhèanamh air. ’S e call mòr a bhiodh ann nam biodh cion airgid sa bhuidseat a’ ciallachadh nach fhaodamaid ach bruidhinn air seann chidhe a chàradh an àite a bhith a’ bruidhinn air goireas fìor mhath a thoirt gun ath ìre, chan ann dìreach airson Caol Acain ach airson math na sgìre air fad.”
Thuirt Manaidsear Chalaidhean na Comhairle, Tony Usher: “Feumaidh sinn measadh a dhèanamh air dè an obair a tha dhìth agus airson fhaicinn an gabh an obair sin a dhèanamh gun cus cosgais. Ma thachras gun gabh, feumar an obair chàraidh a chur mu choinneamh buidseit agus thèid a phrìomhachas a thomhas an coimeas ri obraichean eile agus cosgaisean eile a thig bhon bhuidseat sin.”
Thuirt an comhairliche ionadail, Iain MacFhionnlaigh, a bha sa chathair aig coinneamh mun chùis seo an t-seachdain sa chaidh: “Feumar làn mheasadh a dhèanamh fhathast air na tha toraidhean sgrùdadh na Comhairle a’ ciallachadh, ach tha mi an dòchas gun tachair sin a dh’aithghearr feuch am faigh na daoine a bhios a’ cleachdadh a’ chidhe beachd air dè tha dhìth gus an cidhe a leasachadh agus a dhèanamh nas sàbhailte.
“’S e buidheann adhartach a th’ anns a’ bhuidheann iasgairean ionadail agus tha iadsan, agus a’ choimhearsnachd, airson gun tèid rannsachadh a dhèanamh air ciamar a ghabhas an cidhe agus an caladh fhèin a leasachadh a chum maith gach duine a chleachdas e, a’ gabhail a-steach luchd-turais. Leis a’ sin, bheir toraidhean an sgrùdaidh seo bunait mhath dhuinn gus tòiseachadh air cùisean a ghluasad air adhart.”


c: text/html

text:
Iasgairean ghiomach air àirighean.
Tuilleadh mar seo:
Fiosrachadh mu iasgach...
Còmhradh air an rèidio...
Còmhradh eadar iasgairean...
Mar a chaidh iasgairean...
Fiosraichean - Allan Currie
Luchd-clàraidh - Calum Iain MacIlleathain
Geàrr-chunntas - Iasgairean ghiomach air àirighean.
Bha iasgairean ghiomach a' fuireach air àirighean gu toiseach a' gheamhraidh nam biodh an t-sìde math. Bhiodh triùir no ceathrar a' fuireach anns gach àirigh. Bha na h-eich a' faighinn aon oidhche feurachd nuair a bha iad a' dol a dh'iarraidh nan giomach.
Fad a' Chlàir (h:m:s) - 00:02:40
Àm Clàraidh - 1959-60
Cànan - Gàidhlig
Seòrsa - Fiosrachadh
Cruinneachadh - Sgoil Eòlais na h-Alba
Àireamh a' Chlàir - 41602
Àireamh an Teip Thùsail - SA1960.024
Àireamh a' Chlàir Thùsail - SA1960.24.B8
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Siorrachd Inbhir Nis
Paraiste - Uibhist a Deas
Eilean - Uibhist a Deas
Àite a' Chuspair:
Siorrachd - Siorrachd Inbhir Nis
Paraiste - Uibhist a Deas
Eilean - Uibhist a Deas
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/41602/1
Tweet

robotstxt: allowed

filter: keep


text:
Tha mi dìreach air ionnsachadh mu sheòrsa tiocaid trèana/bus airson ceangal ri bailtean nach eil air an lìonra-rèile tuilleadh.
Tha na tiocaidean RailBus seo a’ ceangal bhailtean mar Chill Rìmhinn, Calashraid, Hamhaig is Craoibh far an deach na rathaidean-iarainn a thoi air falbh leis an Dr Olc Beeching ris an lìonra rèile nàiseanta. Tuiteam gun èirigh ort is leac air do bheul Beeching!
Le aon tiocaid, gheibh thu trèana dhan stèisean rèile as fhaisg agus an uair sin bus dhan cheann-uidhe agad. Mar eisimpleir, ma tha thu a’ dol gu Cill Rìmhinn, rachadh tu dhan Luachair air an trèana agus an uair sin air adhart gu Cill Rìmhinn air a’ bhus.
Seo liosta de na bailtean a tha san sgeama seo.
Tha barrachd fiosrachaidh air an làraich-lìn aig ScotRail.
Gu mì-fhortanach, ‘s e dìreach na tiocaidean gu Cill Rìmhinn a tha rim faighinn air loidhne (aig Scotrail.co.uk) ach tha an còrr rim faighinn air a’ fòn bho ScotRail ann an stèiseanan no air an trèana.
Alasdair


text:
Galileo Galilei
'S e reuladair agus neach-smaoin ainmeil a bh' ann an Galileo (Pisa, 15 an Gearran 1564 – Firenze, 8 am Faoilleach 1642) . Thog e prospaig agus gloinn-amhairc gus am b'urrainn dha coimhead ri na rionnagan agus planaidean eile. Is e a chiad duine a lorg ceithir de na geallaich aig Iupatair agus smaoineach e air toir de na laghan ann an nadar-feallsanachd.
Seach gun robh Galileo den beachd gur e a' ghrian a bha na meadhan an Slighe Chloinn Uisnich an àite an t-saoghal chuir an eaglais Caitligeach e an sàs agus bha iad a maoidheadh a mharbhadh. Gheall e gun do dh'atharaich e aointean ach direach airson a bheatha a shabhaladh. Chùm an eaglais e fo smachd agus anns an taigh aige airson a choir den beatha aige.
Ged 's a tha Galileo comharraichte an latha an diugh airson a h-obair an fealsanachd-nadurra, bha e cuideachd, mar a bha an cuid bu mhor de Ollamhan Catligeach na linn, na h-Ollamh-Dhiadhaidh. Thog e, an luib a chuid rannsachaidh an saidheans-nadurra, ceist cudthromach mu deidhinn an cairdeas eadar firinn spioradail agus firinn an saoghal nadurra. B'anns a cheist seo "An e gu bheil firinnean spioradail agus nadurra neo-eisimileach: firinnean spioradail a bhuannachd do saoghal spioradail a mhain agus firinnean nadurra a bhuannachd do an duil nadurra a mhain neo An e gu bheil firinnean spioradail agus firinnean nadurra comhla na roinnean de an aon firinn?" Tha an ceist seo na h-aobhar connspaid aig cuid eadhan dhan latha an diugh- Thanaig Galileo fhein ris a cho-dhunadh gu robh firinnean spioradail agus nadurra co-cheangailte o chionn 's nach urrainn do firinn cuir an aghaidh firinn.
Iomradh[deasaich | deasaich an tùs]
Ughdarras do Para 3: Reuladair a' Phaip, aiste anns an "Tablet" bl. 2005


text:
Singilte gnìomh
bathar Detail
bathar Tags
Reusanta sgaoileadh fras ia 'urrainn a chumail uisge conservation.This fras làmh air a thogail de Abs. Tha seo a 'fras làimh cumhachd a bhith aig na bàlaichean, mèinnir no bàlaichean anion bàlaichean-staigh, faodaidh tu taghadh an type.The bàlaichean tha dì-ghalarachadh, bactericidal slàinte function.The uisge a' dol tro na dannsaichean is chriathradh, a 'fàs nas healthy.There tha fa-leth a stòraidh a-staigh, cuideachd a 'urrainn dhuinn a chur cuid brìgh inside.And seo fras làimh tha e furasta a ghlanadh, mì-fouling.This fras làmh a thoirt do theaghlach fallain fras san dòigh.


text:
Shin sibh!
-
- Posts: 1
- Joined: Sat Aug 13, 2016 10:51 am
- Language Level: Fileanta
- Corrections: I'm fine either way
- Location: Glaschu
Shin sibh!
'S ann á Glaschu a tha mise agus tha mi air a bhith a' fuireachd anns a' bhaile fad mo bheatha. Tha nam thìdsear agus bidh mi ag obair ann am Foghlam troimh Mheadhan na Gàidhlig. A' bharrachd air Gàidhlig na h-Albann, tha Gàidhlig na h-Éireann, agus a' Bhearla Ghallda agam gu ìre fhileanta. Tha Fraingis agus Cuimris agam ach ged nach eil mi fileanta fhathast, tha mi comasach còmhradh a chumail.
Tha ùidh mhór agam ann an dualchainntean na Gàidhlig, gu sònraichte dualchainntean Arra-ghàidheil agus àitichean ann an Tìr-mór na Gàidhealtachd.
- ithinkitsnice
- Posts: 95
- Joined: Wed Oct 21, 2015 1:51 pm
- Language Level: Can hold a conversation
- Corrections: Please correct my grammar
- Location: Glaschu
Shin sibh!
Tha an àite seo beagan sàmhach, biodh e math nam biodh barrachd daoine ga chleachdadh.
- GunChleoc
- Rianaire
- Posts: 4357
- Joined: Mon Sep 17, 2007 11:26 am
- Language Level: Mion-chùiseach
- Corrections: Please correct my grammar
- Location: Dùthaich mo chridhe
- Contact:
Shin sibh!
Na dealbhan agam
Shin sibh!
Nach inntinneach sin! A bheil thu a' teagasg anns a' bhun-sgoil, no a bheil cuspair(ean) eile agad a bhios thu a' teagasg tro mheadhan na Gháidhlig?


text:
Tallinn
Tha Tallinn na phrìomh-bhaile agus am baile as motha ann an Eastòinia. Tha e suidhichte aig a' Mhuir Baltach - ri taobh a' Chamais Shuòmaidh. Tha Tallinn 529km air falbh bho Vilnius (Liotuàinia), 905km bho Mhosgo (An Ruis), 279km bho Riga (An Laitbhe) agus 1041km bho Bherlin (A' Ghearmailt).[1] Taobh a-staigh na dùthcha, tha e 165km air falbh bho Tartu, 118km bho Phärnu, 196km bho Narva, 144km bho Kohtla-Järve agus 129km bho Viljandi.
Bailtean Co-cheangailte[deasaich | deasaich an tùs]
- Annapolis (Maryland)
- Białystok
- Dartford
- Gdańsk
- Gdynia
- Gent
- Göteborg
- Groningen[2]
- Kiel[3]
- Kotka
- Łomża
- Los Gatos (Calafòrnia)
- Malmö
- Mosgo
- Portland (Oregon)
- Riga
- Sankt Peterburg
- Schwerin[4]
- Venezia
- Vilnius


text:
Bidh Fèis Dhràma a Chinn a Deas, Fèis Dhràma a thaisbeanas dealbhan-cluiche ùra a riochdaich bun-sgoiltean à ceann a deas an Eilein Sgitheanaich ‘s Loch Aillse, a’ gabhail àite aig Talla Dhonaidh Chaimbeul, Sabhal Mòr Ostaig air Dimàirt 22 Cèitean.
Thòisich na trì buidhnean-sgoile a tha gabhail pàirt anns an Fhèis; Bun-sgoil Shlèite, Bun-sgoil an Ath Leathainn agus Bun-sgoil a’ Phluic le sgoilearan a Bun-sgoil Loch Carrain, ag ullachadh air a son aig toiseach na teirm. Bhon uair sin tha na sgoiltean air a bhith a’ faighinn taic ‘s stiùireadh bhon sgrìobhadair ‘s cleasaiche Catriona Lexy Chaimbeul, a chaidh fhastadh le Fèisean nan Gàidheal gus sreath de bhùthan-obrach dhràma a thoirt seachad aig gach sgoil.
A bharrachd air na dealbhan-cluiche seo, tha Bun-sgoil Mhalaig air cuireadh thighinn gus pàirt a ghabhail agus bidh iad a’ seòladh a-null air an latha gus an dealbh-chluich aca a thaisbeanadh aig an Fhèis.
Tha an t-seirbheis foghlaim aig Fèisan nan Gàidheal gu cunbhallach a’ co-òrdanachadh oideachadh ann an dràma do sgoiltean a tha sireadh taic le dràma airson Fèisean Dràma agus caochladh seòrsa phròiseact eile. Airson tuilleadh fiosrachaidh mun t-seirbheis aig Fèisgoil cuiribh fios air Aonghas MacLeòid no Eilidh NicCoinnich a th’ann an Inbhir Nis air 01463 225559.


text:
Cnoc na Fèille
Òran glè thaitneach le Runrig, còmhlan-ciùil Ceilteach às an Eilean Sgitheanach. 'S ann mu dheidhinn tachartas neònach ann an Uibhist a Tuath, nuair a chunnaic cuid de dhaoine, gu h-àraidh cuid leis an dara shealladh no an dà-shealladh mar a chanar ann an Uibhist, solais a' siubhail faisg air Cnoc na Fèille. 'S e deagh oidhirp a th' anns an òran seo airson òran luaidh a dhèanamh ann an dòigh ùr, nuadh.
Faclan[deasaich | deasaich an tùs]
Gun dragh gun d' chuir e an t-eagal oirnn
Solas Cnoc na Fèille
Hogainn o ro ho ro illean ho ro eile.
Bha feadhainn ann a chunnaic e
'S càch ag innse nam breugan
Hogainn o ro ho ro illean ho ro eile.
Ach muinntir an dà-shealladh
Chitheadh iadsan co-dhiù e
Hogainn o ro ho ro illean ho ro eile.
Tha lach is gèadh is curracag
Nan caraidean air a' mhachaire
Hogainn o ro ho ro illean ho ro eile.
Tha feannag air a crochadh suas
Ceangailte le ròpa
Hogainn o ro ho ro illean ho ro eile.
Tha coineanach sa ghainmheach
Na sheasamh, abair urchaire
Hogainn o ro ho ro illean ho ro eile.
- Seist Hogainn o, hogainn o, ho ro ho ro illean
Hogainn o, ho ro illean, hogainn o horainn o.


text:
- TIOTAL
- Ceann a' Ghiùthsaich on Deas
- EXTERNAL ID
- QZP40_2126_P027
- ÀITE
- Cinn a' Ghiùthsaich
- SIORRACHD/PARRAIST
- INBHIR NIS: Ceann a' Ghiùthasaich 's Innis
- DEIT
- 1893
- LINN
- 1890an
- CRUTHADAIR
- Meisenbach
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31467
- KEYWORDS
- bailtean dealbhaichte
camanachd
spòrs
bailtean
aibhnichean
drochaidean
Bha an sgìre mu Cheann a' Ghiùthsaich uaireigin fo bhuaidh Chaisteal Ruadhainn, dachaigh Alasdair Stiùbhart, Madadh-alaidh Bhàideanaich, is fo bhuaidh Thaighean-feachda Ruadhainn an dèidh sin. Bha Eaglais Chinn a' Ghiùthsaich aig àth air Uisge Spè agus dhà no thrì thaighean mu thimcheall oirre. Ann an 1799 cho-dhùin Diùc Ghòrdain gun robh feum aig a' pharraist air baile is chaidh plana a dheasachadh.
Dh'fhàs baile ùr Chinn a' Ghiùthsaich beag air bheag gus an deach a chur air a' phrìomh rathad eadar Inbhir Nis is Peairt agus An Gearasdan le togail nan drochaidean thairis air Uisge Spè is air Abhainn Lagain aig toiseach an 19mh linn. Dh'fhàs am baile a-rithist nuair a chaidh màladairean a bha a' fuireach taobh a-muigh a' bhaile a thoirt a-steach a Chinn a' Ghiùthsaich gus am biodh barrachd fearainn ann do na caoraich. Thàinig an rèile, a' toirt turasachd leis, ann an 1863, is chaidh raon-goilf de 18 toll fhosgladh ann an 1890.
Tha ceangal dlùth eadar Ceann a' Ghiùthsaich is camanachd is chaidh Comann na Camanachd a stèidheachadh sa bhaile ann an 1893. Chaidh an sgioba chamanachd ionadail a chlàradh ann an Leabhar Reacordan Guinness mar an sgioba a bu shoirbheachaile a-riamh ann an spòrs sam bith.
Chithear an dealbh seo ann an 'Glimpses of Church and Social Life in the Highlands in Olden Times', le Alasdair Mac a' Phearsain


text:
- TIOTAL
- An Eaglais Shaor, Oifis a' Phuist,, agus Beinn na Caillich, Caol Àcainn
- EXTERNAL ID
- HCD_CARD_062
- ÀITE
- Caol Àcain
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1900an
- CRUTHADAIR
- J Valentine & Co
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12886
- KEYWORDS
- Beinn na Caillich
Caol Àcainn
An Eaglais Shaor
Oifis a' Phuist
obair togail
am Morair Dòmhnallach
Chaidh an dealbh seo a thogail aig deireadh an 19mh/tòiseach an 20mh linn air a' chladach ann an Caol Àcainn. Tha deagh shealladh thairis air Loch Aillse gu Caol Loch Aillse air taobh eile a' chaol bhon sreath taighean faisg air a' chladach ann an Caol Àcainn a chionn 's gu bheil iad pìos air falbh bhon phrìomh-rathad agus a chionn 's nach eil taigh sam bith air taobh eile an rathaid. Air an taobh chlì, chithear an Eaglais Shaor a rinn J. Pond MacDhòmhnaill mun bhliadhna 1896. Bha bùth agus oifis a' phuist anns an togalach le trì làran. Dh'fhosgail oifis a' phuist an toiseach ann an 1843. Bha planaichean mòra aig an uachdaran am Morair Dòmhnallach baile mòr malairt is gnìomhachais a dhèanamh den bhaile agus ainm ùr a thoirt dha - Liverpool Nuadh. Choimisean e James Gillespie Graham gus planaichean a dhealbhadh airson a' bhaile le taighean mòra, stìoballan agus sràidean le ainmean mar Mews Lane agus King Street.
Cha deach ach beagan thogalaichean a thogail mus deach am plana a leigeil seachad nuair a dh'fhàs e follaiseach gun robh an t-àite ro iomallach agus nach biodh daoine deònach imrich a dhèanamh ann.
Air cùl nan taighean tha Beinn na Caillich aig 733m
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Earthing uidheam
Earthing uidheam a chaidh a leasachadh gus casg a chur an Ìosal bholtaids siostam càbaill bho goirid cuairt ann an dealain a sgaoileadh
An uidheam seo a 'cuideachadh le bhith a' dèanamh fad na h-ìosal os cionn na loidhne bholtaids a chòmhdach a bhith sàbhailte agus tèarainte.
Jera 'earthing uidheam airson Lv-ABC gabhail a-steach:
* Earthing adapter
* iomallach Earthing camagan
* bòcaidh arrester
a h-uile connectors a 'cumail ri na h-ìrean NFC 33020, 50483 CENELEC 4 clas 1.
Faodar a thoirt seachad le iomallach tolladh-cheangalan (IPC)
H-uile uidheamachd seachad an bholtaids a 'seasamh fon uisge amar deuchainnean, obrachadh san dòigh le teòthachd bho -60 ° C suas gu +60 ° C deuchainn, Teòthachd rothaireachd deuchainn, meirg aghaidh deuchainn etc. Insulations stuthan air an dèanamh a-sìde agus UV resistant polymer.


text:
Torthorwald
‘S e baile beag dùthchasail shuas air leathad Chnuic Carthat[1] os cionn Dhùn Phrìs, air an àirde an iar-dheas na h-Alba a th’ ann an Torthorwald (Tirthorrald o shean).[2] Tha e suidhichte aig 80m os cionn ìre na mara,[3] ann an cridhe Dhùin Phris is Gall-Ghaidhealaibh (Siorrachd Dhùn Phrìs ro 1975), eadar an loch Mhabain agus Dùn Phrìs, ri taobh an Uillt Pierbanks.[4] Tha e 244km air falbh bho Obar Dheathain, 95km bho Ghlaschu, 19km bho Inbhir Anainn agus 98km bho Dhùn Èideann, prìomh-bhaile na dùthcha. [5] 'S e Beurla agus Beurla Ghallda th' ann an dà chànan aig a’ mhòr-chuid dhe na daoine ann an Torthorwald. Tha Eaconomaidh a' bhaile gu math crochte air àiteachas agus dreuchdan ann an Dùn Phrìs. A bharrachd air sin, tha taigh-òsta.[6] Taobh fhoghlaim, dhùnadh a' bhun-sgoil ann an 2010 agus le sin feumar a dhol dhan sgoil ann an Dùn Phrìs.
Freumhan an Ainm[deasaich | deasaich an tùs]
A rèir eòlaichean fhreumh-fhaclachd, tha a h-uile coltas ann gu bheil an t-ainm a' ciallachadh Tùr Thor sa Choille, bhon sheann Bheurla Torr (Tùr) agus Weald (Coille),[7] ged a tha seann dòigh sgrìobhaidh an ainm a' cur freumhan Gàidhlig nar cinn, is le sin 's dòcha gur e Tìr/Tòrr agus ainm pearsanta a bhiodh ann.[8] Tha an eileamaid weald gu math cumanta san sgìre: Tinwald, Mousewald, Torthorwald. 'S ann gu math pailt 's a tha ainmean-àite Lochlannach ann an iar-dheis na h-Alba,[9] gu h-àraidh nas fhaisge air a' Mhuir agus tha iad uile-làthaireach san sgìre eadar Inbhir Anainn agus Greatna.
Eachdraidh[deasaich | deasaich an tùs]
Thogadh daingneach an seo san 12mh Linn[10] ann an stoidhle motte nuair a bha làmh an uachdair aig an teaghlach de Torthorwald. Dh'ath-leasachadh sin gu Caisteal aig deireadh an 14mh Linne ri linn na Chille Phàdraig. Leasaich William de Carleil e san 15mh Linn, leis gun d'fhuair e seilbh air a' bhaile nuair a phòs e tè dhe na Cille Phàdraig, ann an 1418. Bha duine a' fuireach ann gu ruige 1715 ach tha e na thobhta a-nis.
Tha eaglais air a bhith ann fad na linntean, ged an do deach an eaglais a chithear nar làithean a thogail ann an 1782.[11] 'S ann le Òrdugh na Trianaid (Laideann: Ordo Sanctissimae Trinitatis Redemptionis Captivorum) a bha an eaglais o shean.[12] B' e David Wallace Reader a' chiad mhinistear an dèidh An Ath-Leasachaidh ann an 1567. S'ann à Afraga a Deas a tha am ministear an latha an diugh, air a bheil Louis Christiaan Bezuidenhout (Johannesburg, 1954).[13] Dh'aontadh Torthorwald, Cille Mhìcheil agus Tinwald ann ann aon parraist ann ann 1981.
Fhuair am baile a chuid chòirichean mar Borgh a' Bharain (Beurla Ghallda: Burgh of Barony) ann an 1473, agus le sin b' urrainn dhan thighearna margadh a chumail agus ceartas a chur an gnìomh. A thuilleadh air sin, tha an taigh-tughaidh mu dheireadh na sgìre suidhichte ann an Torthorwald.[14] Chaidh e a thogail san 18mh Linn ann an stoidhle cruck, le fiodh agus ùir. A-rèir carragh-chuimhne san eaglais, fhuair 20 duine à Torthorwald bàs sa Chogadh Mòr[15] agus còignear eile san Dàrna Cogadh.
Iomraidhean[deasaich | deasaich an tùs]
- ↑ Scottish
- ↑ Kirkmichael, Tinwald and Torthorwald church
- ↑ Falling Rain
- ↑ Explore
- ↑ Distance Calculator
- ↑ Manor Hotel
- ↑ Old English Translator
- ↑ The New Statistical Account of Scotland, Volume 2, William Blackwood, Dùn Èideann 1834
- ↑ Ordanance Survey
- ↑ Canmore
- ↑ Canmore
- ↑ Kirkmichael, Tinwald and Torthorwald church
- ↑ Sabinet
- ↑ Cruck Cottage
- ↑ Scottish War Memorials Project
• Achadh na h-Eaglaise • Ae • Amisfield • Applegarthtown • Auldgirth • Baile na h-Eaglaise • Bankend • Bàrr na Dris • Beattock • Bentpath • Canonbaidh • Cathair • Cathair Ruairidh • Chapelknowe • Cille Chonaill • Cille Bhrìghde • Cill Osbairn • Cille Phàdraig nam Fleamach • Clarencefield • Collin • Comar na Drise • Cuingealach • Dalswinton • Daltan • Doire Chonaill • Dòrnach • Drochaid Charrainn • Drochaid a' Mhuilinn • Drochaid Mhic Iain • Dubhras na Doire • Dùn Choll • Dùn Phris • Dùn Sgoir • Eaglais Fheichin • Eastriggs • Eskdalemuir • Gleann Chapall • Greatna • Hightae • Hoddom • Inbhir Anainn • Kettleholm • Kirtlebridge • Langaim • Loch Mhabain • Logarbaidh • Am Magh Fada • Middlebie • Mouswald • Parkgate • Penpont • Powfoot • Ruadhail • Templand • Torthorwald • Tynron • Wamphray • Waterbeck


text:
Chuir Artair Donald seachad làithean ag obair airson Iomairt Ghàidhlig Uibhist a Deas & Èirisgeigh anns an Dùbhlachd.
Thadhail e air buidhnean sgoil-àraich, pàrant is pàiste, buidheann òigridh ann an Dalbrog agus am buidheann Òigridh Uibhist ann an Sgoil Lionacleit.
Chuir e seachad na làithean a’ dèanamh diofar bùthan-obrach spòrsail do gach aois, tro mheadhain na Gàidhlig.
Fhuair an fheadhainn is òige cothrom geamaichean a chluich agus an fheadhainn is sine sgilean dràma agus mòran rudan feumail eile.
Ghabh suas ri 55 duine-cloinne pàirt as na bùthan-obrach agus chòrd e riutha air fad.


text:
US thèarainteachdan riaghlaiche “fosgailte” feadarail a riaghladh mas-fhìor airgead
A U.S. thèarainteachdan riaghlaiche planaichean air a bhith ag innse lawmakers tha e fosgailte '’ feadarail a riaghladh airson airgead mas-fhìor. 'S e seo teisteas a thaobh as ùire èisteachd ann an US cùirt fheadarail air virtual airgead tiotal a th' “Mas-fhìor air airgead: Tha an Stiùireadh Dreuchd na U.S. Thèarainteachdan agus Exchange Coimisean agus na U.S. Bathar Thoiseach Malairt Coimisean.”
Congressional stòran dh'innis Reuters an èisteachd a tha gu ìre mhòr a sireadh fiosrachaidh eacarsaich a 'cuimseachadh air cumhachdan an SN CFTC agus gus ceannas a cryptocurrency iomlaidean.
Author: Sara Bauer


text:
Coyle airson County a neartachadh
Thuirt manaidsear Ross County, Owen Coyle, gu bheil e a' coimhead ris an sgioba a neartachadh san Fhaoilleach.
Thuirt Coyle gu bheil na cluicheadairean aca son puingean a thogail thar na seachdainean a tha romhainn ach gu bheil aon shùil aige cuideachd air uinneag nan transfers.
"Tha doimhneachd againn ann am pàirtean dhen sguad ach ma thèid cluicheadairean a ghoirteachadh ann am pàirtean eile bidh sinn caran gann", thuirt Coyle.
"Ach 's e sin a seòrsa rud air an toir sinn sùil san Fhaoilleach, a thaobh a bhith a' toirt a-steach dha no thrì cluicheadairean ma 's urrainn dhuinn son an sguad a th' againn a chuideachadh.
"Ach san eadar-ama tha iad air sealltainn gun urrainn dhaibh puingean a thogail", thuirt e.


text:
1mh den t-Samhain [306]
A Dhè uile-chumhachdaich, tha sinn a’ tabhainn dhutsa am moladh as ro-àirde, agus taing chridheil airson d’ uile ghràsan iongantach ’s airson na beusan a tha thu air a thaisbeanadh na do naoimh gu lèir… a tha tro am beathanan ’s an cuid saothair air deàlradh a-mach mar sholais anns na mòran ghinealaich dhen t-saoghal; a leithid is a bh’ anns: na fàidhean naomha, na h-abstoil, agus nam martaraich air am bidh sinn a’ cuimhneachadh le urram, is a’ comharrachadh le aoibhneas; agus airson a tha sinn, mar airson do sheirbheisich thoilichte eile gu lèir – ar nathraichean is ar bràithrean a dh’fhalbh a tha air a bheatha seo fhàgail le seula na creideamh – a’ moladh ’s a’ meudachadh d’ ainm naomh; a’ miannachadh gu h-iriosal gun tèid againn fhèin fhathast air cumail oirnn anns a cho-chomann naomh acasan ’s a’ mealtainn cofhurtachd a cho-chomann sin, a’ leantainn, le rùn is inntinn thoilichte, na h-eisimpleirean naomha acasan a-thaobh beathanan diadhaidh is seasmhachd na do chreideamh-sa – Amen.
Ùmhlachdan Phrìbheiteach (1560)
Co-chomann nan Naoimh.
2mh den t-Samhain [307]
Tha sinn a’ toirt taing dhut airson na mairbh dhìleas ghràdhach, air an son-san a tha air na nèamhan, a tha fad às, air an dèanamh nan dachaighean dhuinne, agus a bu leotha a bha fìrinn is maise a tha fhathast nar cridheachan.
Aon-as-dèidh-aon tha thu a’ treòrachadh na teaghlaichean, a th’ air an sgaradh, a-mach à solas talmhaidh a-steach gu glòir nèamhaidh, air falbh bho tharraingean aire, is strì, is sàrachaidhean thìm – gu sìth na sìorraidheachd.
Tha sinn a’ toirt taing dhut airson obraichean is adhbharan aoibhneis nam bliadhnaichean talmhaidh seo. Tha sinn a’ toirt taing dhut airson an tuigse dhomhainn againn a-thaobh na dìomhaireachdan a tha a’ laighe thar ar dust-ne, agus, airson sùil na creideamh a tha thusa air fhosgladh dha na h-uile a tha a’ creidsinn na do Mhac airson a bhith a’ coimhead a-mach thairis air an làrach sin.
Gun robh sinn beò le chèile na do chreideamh ’s na do ghràdh, agus anns an dòchas a tha làn de neo-bhàsmhorachd – Amen.
Rufus Ellis (1819-1885)
Co-chomann nan Naoimh.
3mh den t-Samhain [308]
A Thighearna mo Dhia, is tusa, dhòmhsa, gach ni as bith a tha math. Cuimhnich orm a chionn gur neoni mi, chan eil ni agam agus chan urrainn dhomh ni a dhèanamh. Is tusa a-mhàin a tha math, ceart is naomh; is urrainn dhutsa a h-uile ni a dhèanamh, is tu a tha a coileanadh gach ni, is tu a tha a’ lìonadh gach ni.
Cuimhnich air do thròcairean, agus lìon mo chridhe le do ghràs, cha leig thusa leis a bhith gum bidh d’ obraichean falamh is gun adhbhar. Na tionndaidh d’ aghaidh bhuam; na toir air falbh do chofhurtachd, mas tig m’ anam gus a bhith na thalamh tioram dhutsa.
Teagasg dhomh, A Thighearna a bhith a’ dèanamh do rùn; teagasg dhomh a bhith beò gu h-iomchaidh is gu h-iriosal na do shealladh-sa – Amen.
Tòmas a Ceampaidhs (1379-1471)
Cluinn sinn, a Thighearna, tha sinn a’ guidhe ort, agus gabh truas oirnn nar n-àmhghar, ceadaich aoibhneas spioradail dhuinn, agus builich sìth sìorraidh oirnn; tro Chrìosd ar Tighearna – Amen.
Portas Shàruim (1085)
Àmhghar is Fulangas; Beò-iarraidh.
4mh den t-Samhain [309]
Tha sinn a’ gèilleadh taing chridheil dhut A Thighearna ar Dia, airson do mhòr mhaitheas dhuinn.
Cuidich leinn gu tròcaireach anns a h-uile dleastanas a th’ aig gach aon againn ri dhèanamh agus deònaich gum bu tusa ar Companach a h-uile là, bho mhadainn gu oidhche ’s bho oidhche gu madainn; airson gum bi gràdh againn air do làthaireachd agus gun coisicheamaid ann gu faireil, agus, air ar treòrachadh bho na h-uile mhearachdan is cruaidh-chàsan, gun robh sinn a’ dèanamh seirbheis anns a h-uile sàmhchair diadhaidh; agus ceadaich do shìth dhuinn fad uile làithean ar beatha – tro Ìosa Crìosd ar Tighearna – Amen.
Seumas Rùisgeir (1818-1882)
A Thighearna ghràismhoir, a tha a’ ceadachadh do sgàthan fhèin a dhèanamh dhen duine, airson gum faic sinn d’ ìomhaigh-sa ann an càch-a-chèile ’s airson gun gràdhaich sinn thu; ceadaich dhan a h-uile h-aon againn, tha sinn a’ guidhe ort, gum biodh sinn a’ gràdhachadh mar seo agus air ar gràdhachadh mar seo. Air sgàth Ìosa Crìosd – Amen.
Cairistiona G. Ròseadaidh (1830-1895)
Dleastanas; Gràdh do theaghlach, do Charaidean, do na Cinne-daonna.
5mh den t-Samhain [310]
A Dhè shìorraidh, naomhaich mo bhodhaig agus m’ anam, mo smuaintean is na chuireas mi romham a dhèanamh, mo bhriathran ’s mo ghnìomhan, airson ge b’ e dè a smaoinichinn, no a chanas mi, no a nì mi, gum biodh iad air an dealbh airson d’ ainm-sa a ghlòireachadh, agus tron bheannachd agadsa, gum biodh e èifeachdach is buadhach ann an obair Dhè, a rèir mar a tha e an comas.
A Thighearna, tionndaidh na dh’fheumas mi gus a bhith na bheus; obraichean nàdair gus a bhith nan obraichean gràis, tro bhith gan dèanamh nan obraichean àrdaichte, riaghailteach, measarra; agus na leig le pròis sam bith, no fèin-shireadh, sanntachd no ath-dhìoladh, cinn uidhe bheaga sam bith no beachdan ìosal a bhith a’ truailleadh mo spioraid, no a’ toirt naomhachd air falbh bho gin dhe mo bhriathran no mo ghnìomhan; ach leig le mo bhodhaig a bhith na sheirbheiseach dha mo spiorad, agus an dà chuid – mo bhodhaig ’s mo spiorad – nan seirbheisich do dh’ Ìosa; airson, a’ dèanamh na h-uile nithean airson do ghlòir fhèin an seo, gum bidh mi nam neach compàirt de do ghlòir as dèidh seo, tro Ìosa Crìosd ar Tighearna – Amen.
Dearamaidh Tàilleir (1613-1667)
Coisrigeadh is naomhachd.
6mh den t-Samhain [311]
A Dhè, ar n-Athair a tha air nèamh, tha sinne, do chuid cloinne, a-nis a’ tighinn gu do chasan le ar tagraidhean. Chan urrainn dhuinn a bhith beò as aonais do bheannachd. Tha beatha ro chruaidh dhuinn, agus tha dleastanas ro mhòr. Bidh sinn air ar mì-mhisneachadh, agus bidh ar làmhan laga a’ crochadh sìos. Tha sinn a’ tighinn thugadsa le ar laigse ’s a’ faighneachd airson neart bhuat fhèin.
Cuidich leinn an còmhnaidh gus a bhith air ar misneachadh. Na leig leinn a bhith air ar mì-mhisneachadh fo dhuilgheadasan. Na leig leinn gu bràth a bhith amharasach mu do ghràdh no mu gin dhe na geallaidhean agad. Thoir gràs dhuinn airson a bhith nar luchd-misneachaidh do dhaoine eile, agus airson nach biodh sinn nar luchd mì-mhisneachaidh. Na leig leinn a dhol mun cuairt fo bhròn no fo eagal am measg dhaoine, ach gun robh sinne nar beannachd dha na h-uile ris an coinnich sinn, an còmhnaidh a’ toirt dhan bheatha a bhith nas fhasa – chan ann nas cruaidhe – dhaibhsan a thig fo ar buaidh.
Cuidich leinn gus a bhith mar Chrìosd do dhaoine eile, airson gum faic iadsan rudeigin dhen ghràdh aigesan anns na beathanan againne agus gun ionnsaicheadh iad a bhith ga ghràdhachadh-san annainne. Tha sinn a’ guidhe ort ar cluinntinn, gabhail ri ar n-ùrnaigh, ’s ar peacaidhean am maitheadh, air sgàth Ìosa Crìosd – Amen.
Seumas R. Muillear (1840)
Misneachd, Aoibhneas, Neart.
7mh den t-Samhain [312]
Seall oirnn, A Thighearna, agus leig le uile dhorchadas ar n-anman a dhol a-mach à sealladh mu choinneamh gathan do Shoillse. Lìon le gràdh naomh sinn, agus fosgail dhuinn saoibhreasan do ghliocais.
Is aithne dhutsa ar n-uile mhiannan; air sgàth sin coilean na thòisich thu, agus na tha do Spiorad air ar dùsgadh gus a bhith a’ faighneachd air a shon ann an ùrnaigh.
Tha sinn a’ sireadh d’ aghaidh-sa, tionndaidh d’ aghaidh thugainn agus foillsich do ghlòir dhuinn. An uairsin bidh ar miannachadh air a shàsachadh, agus bidh ar sìth foirfe – Amen.
Augustin (354-430)
A Thighearna, tha sinn a’ guidhe ort gabhail, gu tròcaireach, ri ùrnaighean do phobaill a tha a’ gairm ort; agus deònaich gun tèid acasan air an dà chuid: faicinn agus tuigsinn dè na nithean a bu chòir dhaibh a dhèanamh, agus gum biodh an gràs agus an cumhachd aca cuideachd airson na dearbh nithean sin a choileanadh gu dìleas; tro Ìosa Crìosd ar Tighearna.
Gregòrianach (590)
Treòrachadh is Solas.
8mh den t-Samhain [313]
Mo Dhia, tha mi a’ toirt taing chridheil dhut airson do mhathas gu lèir dham bhodhaig ’s dham anam. Tha mi a’ miannachadh do threòrachadh agus do stiùireadh anns a h-uile nì a ni mi. Deònaich gun robh do ghliocas gam chomhairleachadh, do làmh ga mo threòrachadh, agus do ghàirdean ga mo chumail suas. Tha mi gam chuir fhèin na do làmhan-sa.
Sèid miannan naomha is nèamhaidh a-steach dha m’ anam. Co-aontaich mi ri d’ ìomhaigh fhèin. Dèan coltach ris an t-Slànaighear mi. Thoir an comas domh, ann an tomhas air choireiginn, a bhith beò an seo air thalamh mar a bha esan, ’s a bhith a’ dèanamh mar a dhèanadh esan anns na h-uile nithean – Amen.
Ashton Drenden (?)
Beò no marbh, A Thighearna, ’s ann leat fhèin a bhithinn; cùm leat fhèin gu bràth mi, agus treòraich mi nas fhaisge ort fhèin là thar là, gus am bidh mi air mo lìonadh gu lèir le do ghràdh, agus air mo dhèanamh freagarrach airson a bhith gad choimhead aghaidh ri aghaidh – Amen.
E. B. Pudhsaidh (1800-1882)
Treòrachadh is Solas; Gràdh do Dhia.
9mh den t-Samhain [314]
Na cuir d’ àithntean oirnn a-mhàin, a Thighearna, ach bi toilichte ar dèanamh an comas air a h-uile dleastanas a th’ air iarraidh oirnn a choileanadh. Agus ceangail ar cridheachan riut fhèin chun a leithid de dh’ìre is gun dèan sinn ar feòil ’s ar deoch de a bhith a’ dèanamh do rùn, agus le cridheachan a tha air am meudachadh gun ruitheamaid ann an slighe d’ àithntean.
Dèan tròcair oirnn, agus glèidh sinn an là seo nar n-uile shlighean. Leig le do ghràdh gun robh e a’ meudachadh nar cridheachan, agus gu milis is gu cumhachdach gar co-èigneachadh ris a h-uile ùmhlachd dhìleas is aoibhneil – Amen.
Beniamin Deancs (1646-1724)
A Dhè uile-chumhachdaich is shìorraidh, a tha a’ riaghladh na h-uile nithean ann an nèamh ’s air an talamh, cluinn, gu tròcaireach, athchuingean do phobaill, agus ceadaich do shìth dhuinn tro uile làithean ar beathanan; tro Ìosa Crìosd ar Tighearna – Amen.
Gregòrianach (590)
Dleastanas; Fois is Sìth ann an Dia.
10mh den t-Samhain [315]
Mo Dhia, a tha tro do làthaireachd ghràdhach, a’ tionndadh bròin, duilgheadasan, deuchainnean, cunnartan gus a bhith nam: meadhanan gràis, leasanan ann am foighidinn, caolais dòchais, ceadaich rùn mhath dhuinn airson a bhith a’ cleachdadh, ’s chan ann a’ dèanamh mì-chleachdadh, de ar sochairean; agus a-mach à do mhòr mhaitheas, cùm beò sinn tron bheatha bhàsmhor seo, airson, a-mach à bàs, gun tèid agad air ar togail suas gu neo-bhàsmhorachd. Air a sgàth-san as e Beatha, Ìosa Crìosd ar Tighearna – Amen.
Cairistiona G. Ròseadaidh (1830-1895)
A Dhè, a theagaisg dhuinn a bhith a’ glèidheadh d’ uile àithntean nèamhaidh tro bhith ga do ghràdhachadh fhèin agus ar nàbaidh; ceadaich spiorad na sìthe is a’ ghràis dhuinn, airson gum bi sinn, an dà chuid, dìleas riutsa le ar n-uile chridheachan, agus, air ar n-aonadh ri càch-a-chèile le rùn fìor-ghlan; tro Ìosa Crìosd ar Tighearna – Amen.
Sàcramaideachan Leònach (460)
Àmhghar is Fulangas; Gràdh do Dhia;
Gràdh do theaghlach, do Charaidean, do na Cinne-daonna.
11mh den t-Samhain [316]
A Thighearna, nuair a tha mi fo bhròn bidh mi a’ smaoineachadh ortsa. Èist ri glaodh mo chridhe, agus mo ghearan mhuladach.
Ach, Athair, chan innsinn dhutsa cuin, no ciamar, a bu chòir dham chuideachadh tighinn. Feithidh mi le mo rùn airson an uair sin a tha thusa thu fhèin air òrdachadh airson m’ fhurtachd. Gus an tig an t-àm sin, neartaich mi tro do Spiorad Naomh; neartaich mo chreideamh, mo dhòchas, m’ earbsa; builich foighidinn orm agus misneachd airson m’ àmhghar fhulang; agus leig leam – mu dheireadh – gum faic mi an t-àm nuair a nì thusa sona mi le do ghràs.
O, m’ Athair, cha do thrèig thu riamh do chuid cloinne, na trèig mise. Tha thu an còmhnaidh a’ toirt aoibhneas dhan mhuinntir a tha fo bhròn. O thoir dhomhsa an-dràsta e.
Tha thu an còmhnaidh a’ toirt furtachd dhaibhsan a tha truagh, thoir furtachd dhòmhsa cuideachd – far, agus càite, agus mar, as toigh leat fhèin. Aig do ghliocas, do ghràdh agus do mhaitheas-sa, tha mi ga fhàgail uile-gu-lèir – Amen.
I. F. Starc (1680-1756)
Àmhghar is Fulangas.
12mh den t-Samhain [317]
A Dhè shìorraidh, fuaran gach uile ghràdh, ag earbsa na do ghràd-sa, tha mi a’ tighinn mud choinneamh airson bruidhinn riut, a dh’fhaighneachd airson do ghràdh bhuat fhèin.
Is aithne dhut na dh’iarrainn ort – na bu dùraig dhomh; is aithne dhutsa mar a ghràdhaichinn thu nam b’ urrainn dhomh; is aithne dhutsa na bhithinn dòchasach air a shon bhuat, mur a biodh mo neo-airidheachd fhèin ga mo chumail air ais. Ach a dh’aindeoin sin tha thu a’ toirt miann dhomh, bheir thu dhomh an nì a tha mi a’ miannachadh – fiù’s thu fhèin, a tha mi a’ miannachadh.
Is tusa a tha ag ullachadh a’ chridhe. Ullaich mo chridhe, a Dhè ghràdhaich, airson gum miannaichinn thusa barrachd, airson ’s gun dèanainn barrachd adhraidh riut, agus airson ’s gum faighnichinn – aig a char as ìsle – airson na h-uile a tha thusa deiseil gus a thoirt dhomh, a tha thu air ullachadh dhomh, ma tha gràdh agam dhut.
Thoir dhomh gun gràdhaichinn thu tro d’ uile ghràdh dhòmhsa, tro do ghràdh fhèin annamsa – Amen.
E. B. Pudhsaidh (1800-1882)
Gràdh do Dhia.
13mh den t-Samhain [318]
O mo Thighearna, fan còmhla rium, tha mi a’ guidhe ort, agus leig le m’ anam fois fhaotainn annad fhèin, agus leig leis subhachas fhaotainn annadsa, oir dè a th’ ann as urrainn a bhith air a choimeas ris an t-sìth sin a tha annad fhèin, bhon a tha e thar gach uile thuigse!
Chan urrainn do nì sam bith maith a thoirt thugam ma tha sìth a dhìth orm. Agus dè as urrainn a bhith a dhìth orm ma tha thu fhèin agam – as e a gach uile mhaith?
Nì mi aoibhneas annadsa, agus cuiridh tusa, tha mi ag ùrnaigh gu h-iriosal, an sgòth seo air falbh, agus foillsichidh tu solas do rùin agus adhbhraichidh tu gun lìon do shìth ’s do shoineantas mo chridhe agus gun dèan e aoibhneil e.
Gu cinnteach, tha an cridhe an còmhnaidh gun shuaimhneas, gus an sealbhaich e suaimhneas annadsa a-mhàin. Chan urrainn dha – a tha an comas a bhith a’ gleidheadh a mhaith as fheàrr – a bhith air a lìonadh no air shàsachadh, le nì sam bith a tha nas lugha na thu fhèin – Amen.
Slighe na Beatha Shìorraidh
Fois is Sìth ann an Dia.
14mh den t-Samhain [319]
A Thighearna na beatha, ’s a Tighearna a ghràidh! gràdhaich gu beatha sinne, agus builich beatha oirnn airson gun gràdhaich sinn thusa. Ceadaich gu leòr beatha dhuinn airson beatha a chuir a-steach do gach uile nì, airson nuair a shiubhaileas sinn thairis air a phàirt seo dhen bheatha, ’s a bhios i a’ coimhead mar dhust is sheasgachd, gum biodh sinne dhen mhuinntir a bhiodh a cur an dòchas annadsa.
Buin don t-seasgachd seo, gus an tig blàth air a h-uile nì. Buin dhan mhuinntir sin againn aig a tha beatha a tha nas seasgaiche na dh’fheumas e a bhith – a dhìth fois is àilleachd, air a lìonadh le ùidhean truagha is cùraman a tha gòrach. A Thighearna thoir maitheanas dhuinn a chionn gu bheil ar beathanan cho truagh, is ceadaich smuaintean Dhè dhuinn, airson gum bi sinn air ar dèanamh an comas, airson na h-àma a tha ri thighinn, a bhith a’ toirt dhan fhàsach a bhith a’ tighinn fo bhlàth mar an ròs.
Ceadaich gun tigeadh an Spiorad Naomh a-steach annainne – gèarr-bheathach, air ar claoidh le cùraman, acrach, tartmhor, a’ bàsachadh – agus gun dèanadh e còmhnaidh ann an leithid de dhòigh is gum biodh àilleachd an Tighearna oirnn, agus gum biodh obraichean ar làmhan air a stèidheachadh; tro Ìosa Crìosd ar Tighearna – Amen.
Seòras Dabhsan (1821-1876)
Misneachd, Aoibhneas, Neart.
15mh den t-Samhain [320]
Tha mi a’ guidhe ort, a Dhè as ro-ghràsmhoire, gun glèidheadh tu mi bho chùraman na beatha seo, gun fhiosta nach bithinn air mo chuir an sàs gu ìre ro mhòr annta; cuideachd, bho nam mòran fheumalachdan a th’ aig a bhodhaig, gun fhiosta nach bithinn air mo ghlacadh ann an ribe an toileachais; agus bho ge b’ e dè a tha na chnap-starra dhan anam, gun fhiosta – air mo bhriseadh le trioblaidean – nach bithinn air mo chath a-mach.
Builich cumhachd orm airson seasamh nan aghaidh, foighidinn airson fulang, agus seasmhachd airson cumail orm – Amen.
Tòmas à Ceampaidhs (1379-1471)
A Dhè, a tha a’ tur-ghlanadh cridhe an duine bhon pheacadh, agus a tha ga dhèanamh nas gile na an sneachda, dòirt pailteas do thròcair sìos oirnn; ùraich, tha sinn a’ guidhe ort, an Spiorad Naomh nar broinn, airson ’s gum foillsich sinn do mholadh, agus air ar neartachadh tron ghràs sin, gun tèid againn air fois a shealbhachadh anns na taighean tighearna shìorraidh san Ierusalem naomh; tro ar Tighearna Ìosa Crìosd – Amen.
Portas Shàruim (1085)
Beò-iarraidh.
16mh den t-Samhain [321]
A Thighearna Dhia thròcairich, a Thighearna as ro thròcairiche, àirneisich sinne le gràs gu a leithid de dh’ìre is ge b’ e dè eile a bhios falaichte bhuainn, gun tèid againn – an còmhnaidh, anns a h-uile àite, agus anns na h-uile nithean – a bhith ag aithneachadh do thròcair.
Oir a chionn ’s mas fìrinn thu chan urrainn dhut thu fhèin àicheadh, nas mò chan urrainn dhut – a chionn ’s gur gràdh thu – a bhi nad nì dhiofraichte bhuat fhèin. Anns an neo-atharrachadh sin, ceadaich cridheachan sàmhach dhuinne, dearbhachd a thaobh dòchais is sìth, agus cinnt fhoighidneach a ghràidh. Air sgàth Ìosa Crìosd – Amen.
Cairistiona G. Ròseadaidh (1830-1895)
A Thighearna a tha air teagasg dhuinn gu bheil ar gnìomhachadh uile, a tha gun ghràs, as aonais luach, cuir a-mach do Spiorad Naomh agus dòirt dhar cridheachan an gibht ro-mhòr sin as e carthannas – fìor cheangal an t-sìth is gach beus – oir as aonais a leithid tha ge b’ e cò a tha beò air àireamh mar aon a tha marbh mud choinneamh. Ceadaich seo air sgàth d’ aon ghin Mhic Ìosa Crìosd – Amen.
Leabhar an Ùrnaigh Chumanta (1549)
Earbsa ann an Dia;
Gràdh do theaghlach, do Charaidean, do na Cinne-daonna.
17mh den t-Samhain [322]
O builich solas orm airson a bhith a’ faicinn, cridhe airson a bhith a’ dlùthachadh riut, agus cumhachd airson a bhith a’ dèanamh do rùn – Amen.
Tòmas Uilleimeach (1663-1775).
A Dhè Uile-chumhachdaich agus athair as ro-thròcairiche, thoir dhuinn, tha sinn a’ guidhe ort, an gràs sin airson gun rannsaich sinn an t-àite as fhaide a-staigh nar chridheachan, ’s ar smuaintean as dìomhaire – mar a tha sinn a’ seasamh mu do choinneamh-sa; agus thoir gràs dhuinn airson nach biodh sinn, bhon àm seo a-mach, air ar treòrachadh gu nì sam bith a’ dhèanamh a bheireadh eas-onair gu d’ ainm: ach gun robh sinn a’ cumail oirnn anns a h-uile togradh mhaith, agus na do sheirbheis naomh fhèin, gu deireadh ar beathanan; agus ceadaich cuideachd gum faodamaid tòiseachadh an-dràsta, an là seo fhèin – a chionn ’s nach eil nì sam bith eile a rinn sinn thuige seo nas fheàrr na e – air coiseachd gu coileanta mu do choinneamh fhèin, mar a tha iomchaidh dhaibhsan a tha air an gairm gu dìleab an t-solais ann an Crìosd – Amen.
Umhlachdan Hioic (1700)
Co-aontachadh ri Rùn Dhè; Coisrigeadh is Naomhachd; Dleastanas.
18mh den t-Samhain [323]
A Dhè, beothaich gu toileachas sinn. Gun robh tuigse aoibhneil againn mu ar beannachdan, gun ionnsaicheamaid a bhith a’ coimhead air suidheachaidhean soilleir ar crannchur, agus gun robh sinn a’ glèidheadh sonas sìor-mhaireannach fo na bhuilicheas tusa oirnn. Neartaich ar n-inntinnean an aghaidh di-mhisneachd agus doilgheas. Glèidh sinn bho an-dòchas, bhon a bhith a’ gèilleadh ri mulad.
Teagasg dhuinn nach eil olc sam bith ann a tha do-ghiùlanta ach cogais a tha ciontach; agus nach urrainn do ni ar leòn, ma tha sinn, le dìlseachd fhìor an teo-ghràidh, a’ ghlèidheadh d’ àithntean ’s a gabhail tearmann annad fhèin – Amen.
Uilleam Elearaidh Chanaing (1780-1842)
Tha sinn a’ toirt taing dhut, A Thighearna Naoimh, Athair Uile-chumhachdaich, a Dhè shìor-mhaireannaich, a tha air a bhith toilichte ar toirt tron oidhche gu uairean na maidne; tha sinn ag ùrnaigh riut gun ceadaicheadh tu dhuinn a dhol tron là seo gun pheacadh, airson aig àm an tràth-feasgair gun tèid againn air taing a thoirt dhutsa a-rithist; tro Ìosa Crìosd ar Tighearna – Amen.
Gelàsianach (492)
Misneachd, Aoibhneas, Neart; Taingealachd is Moladh.
19mh den t-Samhain [324]
A Thighearna Dia Uile-chumhachdaich, a tha a’ buileachadh cumhachd orrasan a tha fann, agus a tha a’ meudachadh neart dhaibhsan aig nach eil cumhachd sam bith! As d’ aonais-sa chan urrainn dhomh nì a dhèanamh, ach tro do chuideachadh gràsmhor tha mi air mo dhèanamh an comas a bhith a’ coileanadh gach dleastanas a tha air a chuir orm.
A Thighearna a chumhaichd is a ghràidh! Tha mi a’ tighinn ag earbsa na do neart uile-chumhachdaich, agus na do mhaitheas neo-chrìochnach, a’ ghuidhe airson an nì bhuatsa a tha a dhìth annam fhèin; fiù’s an gràs sin a chuidicheas mi gus a bhith nam thì sin is gus a bhith a’ dèanamh an nì sin a dh’iarradh tusa bhuam.
O mo Dhia! deònaich gun robh do ghràs na leòr dhomh, agus an còmhnaidh còmhla rium, airson gun dèanainn na h-uile nithean mar bu chòir dhomh. Earbaidh mi annad fhèin, anns a bheil neart sìorraidh.
Gun robh thusa thu fhèin nad Fhear-cuideachaidh dhomh, airson mo ghiùlain air adhart thairis air mo neart fhèin, agus airson na h-uile a tha mi a’ smaoineachadh, ’s a’ cantainn, ’s a’ dèanamh, taitneach na do shealladh-sa, tro Ìosa Crìosd – Amen.
Beniàmin Deancs (1646-1724)
Misneachd, Aoibhneas, Neart.
20mh den t-Samhain [325]
A Dhè, as e Fuaran na Fìrinn agus Fear-buileachaidh an eòlais spioradail, a tha gar treòrachadh bho bhliadhna gu bliadhna ann an gràdh neo-atharrachail – tha sinn ga do bheannachadh a chionn, nuair, tro fhradharc, nach robh e an comas dhuinn dùr-amharc air do ghlòir, tro chreideamh ’s urrainn eòlas a bhith againn ort, agus airson gun urrainn dhuinn greimeachadh air an fhìrinn sin a tha a’ toirt solais dhan anam.
Tha sinn gu sònraichte a’ toirt taing dhut airson Esan anns a bheil an t-solas fhìor a deàlradh air a h-uile duine a thig a-steach dhan t-saoghal. Agus tha sinn a’ faighneachd airson saoibhreasan do ghràis airson earbsa a tha nas coltaiche ri aon an leanaibh, spiorad a tha nas dìlse, agus spiorad a tha nas treibhdhiriche.
Gun robh ar n-ùmhlachd gar fosgladh chun a h-uile eòlas spioradail. Gun robh fìrinn ar beathanan fhèin gar treòrachadh a-steach do cho-chomann le Spiorad d’ Fhìrinn-sa. Gun robh sinne air ar cruth-atharrachadh a-steach do dh’ìomhaigh Chrìosd, agus, mar sin, ag ath-ùrachadh d’ ìomhaigh fhèin air an talamh, ’s a toirt nas fhaisge teachd rìoghachd na fìrinne ’s an t-saorsa ’s a ghràidh – Amen.
Eanraig W. Cas (1838-1889)
Ùmhlachd ri Dia.
21mh den t-Samhain [326]
A Thighearna, gun robh do ghràs uile-chumhachdaich gam dhèanamh-sa cho coileanta ’s a tha thusa air àithne dhomh a bu chòir dhomh a bhith – Amen.
Tòmas Uilleimeach (1663-1755)
A Dhè as ro thròcairiche, aig a tha tròcairean a tha cho àrd ri na nèamhan, cho mòr ’s cho lìonmhor ri mòmaidean na sìorraidheachd; lìon m’ anam, tha mi a’ guidhe ort, le smuaintean mhòra mu do bheannachdan air nach dèanar aithris, airson gum bi mo thaingealachd cho mòr ’s a tha mo dhìth air tròcair.
Deònaich gum maireadh do chaomh-ghràdh dhomhsa gu bràth is gu sìorraidh; agus, a chionn nach urrainn dhomh do mholadh a-rèir d’ òirdheirceas, gabh m’ anam, aig an àm iomchaidh, a-steach do thìr nam molaidhean shìorraidh airson gun cuir mi seachad an t-sìorraidheachd gu lèir a’ toirt molaidh is onair is uachdaranas dha d’ ainm-sa. Ceadaich seo air sgàth Ìosa Crìosd – Amen.
Dearamaidh Tàilleir (1613-1667)
Taingealachd is Moladh.
22mh den t-Samhain [327]
Ceadaich sìth dhuinn, agus stèidhich d’ Fhìrinn annainn; mar a tha thusa a’ lìonadh na h-uile nithean a tha beò le pailteas. Cuimhnich air a h-uile anam dìleas a tha fo bhuaireas; agus cofhurtaich, ma tha e an comas, a h-uile duine a tha fo mhulad agus ann an àmhghar.
O Cuideachair nam muinntir a tha gun chuideachadh, thoir an neach a tha air seachran dhachaigh agus builich slàinte orrasan a tha tinn, agus saorsa orrasan a tha fo bhraighdeanas.
Cùm suas na seann daoine, cofhurtaich nam muinntir a tha lag-chridheach, saor nam muinntir a tha air an ceangal ann an slabhraidhean dòrainn agus iarainn, èiginn agus tubaist anns a h-uile àite. Leig leinn còmhnaidh leat fhèin ann an sìth, mar chloinn an t-solais; agus na do sholas-sa, A Thighearna, leig leinn an solas fhaicinn.
Treòraich co-dhùnadh ar beatha, a Thighearna, ann an sìth; ann an earbsa, gun eagal, agus, mas e do rùn e, gun chràdh. Cruinnich sinn an uair a thoilicheas e thu fhèin, a-steach gu àiteachan còmhnaidh nam muinntir a chaidh an taghadh; gun nàire, no lochd, no peacadh – Amen.
Ròland Uilleamach (1818-1870)
Àmhghar is Fulangas.
23mh den t-Samhain [328]
Seall oirnn agus thoir èisteachd dhuinn, A Thighearna ar Dia; agus cuidich na h-oidhearpan airson do thoileachadh a tha thu fhèin air ceadachadh dhuinn; mar a bhuilich thu a’ chiad ghnìomh aig an rùn, mar sin cuideachd builich coileanadh na h-obrach dhuinn; deònaich gum biodh sinn an comas air a bhith a’ crìochnachadh na tha thusa air ceadachadh dhuinn a bhith a’ miannachadh tòiseachadh – Amen.
Mostarabach (ro 700)
A Dhè, a tha air teagasg dhuinn a bhith a’ dèanamh ri feadhainn eile mar a dh’iarramaid a dhèanadh iadsan ruinne, builich an gràs orm airson a bhith a’ glanadh mo chridhe ’s mo làmhan bhon a h-uile mealltaireachd agus ana-ceart, airson nach leònainn neach sam bith tro fhacal no tro ghnìomh, ach gum bithinn fìor agus ceart na mo ghnothaichean uile; airson – a’ glèidheadh ionracas is a gabhail aire don ni a tha ceart – gum biodh sìth agam aig an deireadh; tro Ìosa Crìosd ar Tighearna – Amen.
Leabhran Pòcaid nan Ùrnaighean (1860)
Beò-iarraidh; Dleastanas.
24mh den t-Samhain [329]
A Thighearna, Cruithear nan uile nithean, bi gràsmhor, tha mi a’ guidhe ort, ri do chreutairean gu lèir. Builich gràs oirnn uile airson a bhith a’ dèanamh seirbheis dhut nar n-àite òrdaichte, a’ dèanamh gàirdeachas mu do choinneamh – gu do chliù fhèin; gach aon a’ coileanadh na lagha foidhe a tha thusa ga chur, gach aon ga do ghlòireachadh a-rèir an òirdhearcas sònraichte a bhuilicheas tu fhèin – Amen.
Cairistiona G. Ròseadaidh (1830-1895)
A Dhè as ro-ghràishhor agus as ro-ghlòirmhor, a tha air òrdachadh dha na h-aibhnichean a bhith a’ cur cabhag ri gluasad luath nan cuantan, bi gu gràsmhor toilichte, toirt do shruthan mo rùin-sa a bhith a’ sruthadh an còmhnaidh air cùrsa aoibhneil agus àinteasach, a’ cumail sìos toileachas, ùidh, fulangasan, bàs, agus gach uile chnap-starran is bhacaidhean eile, ge b’ e dè an seòrsa, a tha air thoiseach air, gus an cath e e fhèin sìos ann an leum mhòr – a-steach do chuan do-thomhas do rùin dhiadhaidh, air sgàth do Mhic Gràdhaich, mo Shlànaighear, Ìosa Crìosd – Amen.
Teàralach Ciamar (1661-1745)
Beò-iarraidh; Co-aontachadh ri Rùn Dhè; Ùmhlachd ri Dia.
25mh den t-Samhain [330]
Beannaich agus naomhaich m’ anam le beannachdan nèamhaidh ach an tèid agam air fàs gus a bhith nam àite-còmhnaidh naomh dhutsa, agus na leig le nì a bhith air a lorg, ann an Teampall seo do naomhachd-sa, a bheireadh oilbheum do shùilean do Mhòralachd. A-rèir mòralachd do mhaitheis agus lìomhorachd do thròcairean, seal orm, agus cluinn ùrnaighean do sheirbheisich bochd.
Glèidh agus cùm m’ anam am measg na tha de chunnartan anns a bheatha seo, agus tro do ghràs thig còmhla rium, treòraich mo bheatha suas slighe na sìthe, gu a dhachaigh de shoillseachd shìorraidh.
Tòmas à Ceampaidhs (1379-1471)
A Dhè, a tha ag aithris àireamh nan reul, agus a tha gan gairm uile air an ainm; slànaich, tha sinn a’ guidhe ort, iadsan a tha aithreachail ann an cridhe, agus cruinnich còmhla nam muinntir a tha air an cath a-mach, agus dèan beairteach sinne le lànachd do ghliocais; tro Ìosa Crìosd ar Tighearna – Amen.
Portas Shàruim (1085)
Aidmheal is Aithreachas; Coisrigeadh is Naomhachd;
Fìor-ghlainead is Fìrinn.
26mh den t-Sulatainn [331]
O thusa as e Gràdh, agus a tha a’ faicinn gach uile fhulangas, eu-ceartas is truaighe a tha a’ riaghladh san t-saoghal, gabh truas, tha sinn a’ guidhe ort, air obair do làimhe.
Coimhead gu tròcaireach air na bochdainn, iadsan a tha air an cur fo chas, ’s iadsan uile a tha fo eallach trom mhearachdan, na h-obrach agus a’ bhròin.
Lìon ar cridheachan le carthannas dhomhainn dhaibhsan a tha a’ fulang, agus thoir air adhart teachd do rìoghachd-sa de cheartas is de dh’fhìrinn – Amen.
Eugène Bersier (1831-1889)
A Dhè uile-chumachdaich is shìorraidh, Cofhurtachd nam muinntir a tha for bhròn, Cumhachd nan muinntir a tha a’ fulang, leig le ùrnaighean nam muinntir a tha a’ glaodhaich a-mach à àmhghar sam bith tighinn thugad-sa; airson gun dèan na h-uile gàirdeachas ann a bhith a’ faicinn gu bheil do thròcair an làthair còmhla riuthasan nan àmhgharan; tro Ìosa Crìosd ar Tighearna – Amen.
Gelàsianach (492)
Àmhghar is Fulangas.
27mh den t-Samhain [332]
Fosgail thusa mo chridhe airson do ghràdh fhèin, cùm do ghràdh annam, ullaich mi tro do ghràdh, gus am bi mi air an tomhas as àirde de ghràdh a ruighinn, a tha thusa, na do ghràdh shìorraidh, air a rùnachadh dhomh.
Thoir dhomh, ann an smuain, facal agus gnìomh, a bhith gad ghràdhachadh, agus a bhith a’ toirt taing dhut is ga do mholadh, agus ga do mholadh airson a bhith ga do ghràdhachadh barrachd, agus airson a bhith nas eòlaiche ortsa – air cho airidh ’s a tha thu air a h-uile gràdh is moladh – gus am bi mi air m’ uidheamachadh còmhla ri d’ uile naoimh is ainglean airson a bhith gad ghràdhachadh is ga do mholadh airson d’ uile ghràdh neo-chrìochanch dhomhsa – do pheacach truagh-sa, ach, ged as peacach mi, ’s ann leatsa, A Dhia mo Dhia, a tha mi – Amen.
E. B. Pudhsaidh (1800-1882)
Gràdh do Dhia.
28mh den t-Samhain [333]
A Thighearna ar Dia, glèidh sinn bhon a h-uile dorchadas – ach an leithid a tha ar gòraiche fhèin a’ toirt gus a bhith as ar cionn.
Deònaich dhuinn gun cuimhnicheamaid nach eil dorchadas sam bith ann leatsa. Deònaich nach biodh ach aon ni againn a bhiodh sinn fo eagal ma dheidhinn – bàs an spioraid. Deònaich nach biodh ach aon ni ann an sheargamaid air ais bhuaithe – cion gràidh dhut fhèin agus dhar bràthair.
Agus an uair a tha an stoirm àrd, agus an oidhche dorcha, agus an t-anam brònach, agus an cridhe fo bhuaireadh; an uairsin, mar luchd-siubhal shàraichte, gun robh sinn a’ coimhead thugad fhèin; agus ag amharc air solas do ghràidh, gun giùlainneadh e sinn air adhart gus an ionnsaich sinn a bhith a’ seinn d’ òrain-sa anns an oidhche.
Agus an uair a thèidear seachad air sruth fhuar a bhàs, deònaich gur h-ann leinne a bhiodh na beanntan bhlasmhor, co-chomann na h-anman dhìleas, na bliadhnaichean shìorraidh, a bheatha mhaireannach. A-mach à do thròcair cluinn ar n-aslachaidhean, tro Ìosa Crìosd ar Tighearna – Amen.
Seòras Dabhsan (1821-1876)
Earbsa ann an Dia.
29mh den t-Samhain [334]
Is aithne dhomh, A Thighearna, gun dèan thusa do phàirt fhèin riumsa, mar a bhios mise, tro do ghràs a’ dèanamh mo phàirt-sa dhutsa. Is aithne dhomh glè mhath nach urrainn dhut gu sìorraidh iadsan a thrèigsinn a tha ga do shireadh, no a bhith a’ leigeil sìos nam muinntir a tha ag earbsa annad fhèin.
Ach is aithne dhomh cuideachd, mar as motha a tha mi ag ùrnaigh airson do dhìon, gur h-ann nas cìnntiche agus nas lìonmhoire a bhios e agam. Agus, mar sin, a-nis tha mi a’ glaodhaich a-mach thugadsa, agus tha mi a’ guidhe ort, an toiseachd gun glèidheadh tu bhuam fhèin mi, agus bhon a bhith a’ leantainn rùn sam bith ach d’ fhear fhèin. San ath àite, tha mi a’ guidhe ort gun robh thu nad cho-fhaireachdainn neo-chrìochnach gun ciùinicheadh tu do rùn dom thaobh-sa.
Na tadhail orm le, O mo Thighearna ghràdhaich – mur a h-eil e ceàrr dhomh a bhith ag ùrnaigh mar seo – na tadhail orm le na freastail bhuaireasach sin nach fhulaing ach do naoimh a-mhàin! Gabh truas dha mo laigse, agus treòraich mi taobh nèamh ann an cùrsa shàbhailte is chiùin. Ach a dh’aindeoin sin tha mi ga fhàgail gu lèir na do làmhan fhèin – dìreach, ma bheir thu deuchainnean nas truime thugam, builich barrachd gràis orm, builich tuil de lànachd do chumhachd ’s do chofhurtachdan – Amen.
Iain Eanraig Duin’ùr (1801-1890)
Ùmhlachd is Gèilleadh.
30mh den t-Samhain [335]
A Dhè, Athair nam muinntir a chaidh an trèigsinn, Cuideachair nam muinntir a tha lag, Co-leasachair nam muinntir a tha ann an dìth, a tha air do ghibhtean don bhodhaig ’s don anam a sgaoileadh a-mach ’s an co-ionnanachadh, ann an leithid de dhòigh is gun urrainn do na h-uile a bhith ag aideachadh ’s a’ coileanadh an dleastanas aoibhneach as e seirbheis mu seach; a tha a’ teagasg dhuinn gur h-e gaol do na cinne-daonna ceangal a choileantais agus an t-ath-aithris dhiot fhèin; fosgail ar sùilean agus buin ri ar cridheachan, airson gum faic ’s gun dèan sinn – an dà chuid airson an t-saoghal seo agus airson an aoin sin a tha ri thighinn – na nithean a bhuineas dha ar sìth.
Neartaich mi anns an obair a tha mi air a ghabhail as làimh; builich comhairle is gliocas orm, buan-leanaltas, creideamh is eud, agus nad àm mhath fhèin, agus a-rèir do thoil-sa, beannaich an nì sin.
Dòirt spiorad na h-ùmhlachd a-steach annam, nar leigeadh gum biodh ni air a dhèanamh ach ann an ùmhlachd dhiadhaidh ri do rùn fhèin, taingealachd airson do thròcairean do-labhairt, agus gràdh airson do Mhac a tha airidh air adhradh Crìosd Ìosa – Amen.
Antanaidh A. Cùbair, Iarla Shaftsburaidh (1801-1885)
Gràdh do theaghlach, do Charaidean, do na Cinne-daonna.


text:
Faodaidh tu taic a thoirt dhuinn ann an diofar dhòighean agus bu toigh leinn cluinntinn bho dhuine sam bith le ùidh ann an Gàidhlig agus obair òigridh. Dh'fhaodadh tu taic a thoirt dhuinn le eòlas profaiseanta, taic pragtaigeach no eile.
An dràsta, tha sinn ag amas air airgead a thogail airson meanbh-bhus. Leugh tuilleadh aig Iomairt maoineachaidh airson meanbh-bhus.
Tha maoineachadh air leth cudromach agus riatanach ma tha sinn gu bhith cruthachadh luchd-stiùiridh a tha comasach air cur-seachadan a lìbhrigeadh ann an Gàidhlig do dh'òigridh na h-Alba. Tha sinn an dràsta a' feuchainn ri maoineachadh a lorg airson ar Plana Leasachaidh.
Ma tha thu deònach taic a thoirt dhuinn bu toigh leinn gu math cluinntinn bhuaibh. Dh'fhaodadh tu trèanadh a thoirt seachad no ar stiùireadh ann an cur-seachad ùr.
Iadsan aig a bheil sgilean ann an margaideachd, tha fàilte mhòr oirbh gus ar teachdaireachd a sgaoileadh don mhòr-shluagh agus sgoiltean.
Tha taic poilitaigeach a dhìth gus am bi Spòrs Gàidhlig a' fàs agus ùghdarrasan a' tuigsinn gu bheil taic airson cothroman Gàidhlig taobh a-muigh na sgoile, cuideachd a' cur ri amasan planaichean Gàidhlig.
Leig fios thugainn aig Tha am post-dealain fo dhìon an aghaidh botaichean spama. Feumaidh tu JavaScript a chus an comas gus fhaicinn.


text:
Na Stàitean Aonaichte
'S e dùthaich ann an Aimearaga a Tuath a tha anns na Stàitean Aonaichte[1] neo ainm oifigeil: na Stàitean Aonaichte Aimeireaga (SAA)[2] (Beurla: "United States of America" no USA). Tha ì na Poblachd cùmhnantach. Tha crìochan aice sa tuath le Canada agus sa deas le Meagsago. Tha 48 de na stàitean suidhichte eadar an Cuan Siar agus an Cuan Sèimh. Tha Alasca ann an iar-thuath na dùthcha le Canada san àirde an ear agus leis an Ruis san àirde an iar dhith. Tha Hawaii suidhichte anns a’ Chuan Shèimh.
Susbaint
Eachdraidh[deasaich | deasaich an tùs]
Chaidh na Stàitean a stèidheachadh an ceathramh latha dhen t-Iuchar, 1776, nuair a thòisich ar-a-mach anns a' chiad 13 tìreanan imrich aig Breatainn ann an Ameireaga an aghaidh Rìoghachd Bhreatainn Mòr. B' e an "Ar-a-mach Ameireaganach" an t-ainm air an strì seo agus sheas ì seachd bliadhna gu Còrdadh Pharas ann an 1783 nuair a dh'aithnich Breatainn Mòr gun robh na Stàitean Aonaichte neo-eisimeileach. Ann an 1787, shoidhnig riochdairean às a h-uile tìrean bun-reachd ùr. Tha e na bun-reachd nan Stàitean fhathast san latha an diugh. Bha cogadh eile le Breatann ann an 1812.
Bhon àm ud tha an dùthaich a' fàs agus sgaoileadh tarsainn air Ameireaga a Tuath gu ìre far a bheil ì a-nis cho mòr is nach eil ach dà dhùthaich anns an t-saoghal nas motha: an Ruis agus Canada.
Nuair a thàinig daoine geala siar, do fearann na gnàth-mhuinntir Aimeireagach, bha cogaidhean leotha ann an 18 is 19 linn, mar eisimpleir Cogadh Nimíipuu. Dh'èignich an ùghdarras na gnàth-mhuinntire do tèarmannan tùsanach às dèidh seo. Thairis air ùine, fhuair a' ghnàth-mhuinntir coirean a-rithist: saoranachd ann an 1924,[3] flaitheas ann an 1934, agus saorsainnean chatharra gu lèir ann an 1968.[4]
Bha an dùthaich gu mòr an sàs gnothach Tràilleachd thar a' Chuain Shiar eadar an 16mh Linn agus an 19mh Linn, gus an do rinn Abraham Lincoln Emancipation Proclamation am measg a' Chogaidh Chathara Ameireaganaich. Chaidh na daoine dubha a' bhòt agus na saorsainnean chatharra eile a cheadachadh ann an 1870 gu oifigeil, ach cha cho-èignicheadh gus an Iomairt Shaorsainn Chatharra anns na 1950an. Bha leas-breith ann an taigheadas, foghlam, agus obair.
Ann an 1920, fhuair na boireannaich a' bhòt, às dèidh iomairt Silent Sentinels. Thog boireannaich fianais a-muigh an taigh cinn-shuidhe (Beurla: White House) corr math 's aon is leth-bhliadhna. Chuir an ùghdarras mòran dhuibh ann an làimh, agus ghiùlain iad droch-ghrèidheadh ann am prìosan, mar eisimpleir biadhadh ri èignicheadh.
Bha nan Stàitean an sàs a' Chogaidh Mhòir agus an Dàrna Chogaidh, airson na Caidreachais an dà àm. Às dèidh an Dàrna Chogaidh, bha iad cudromach anns an stèidheachadh nan Dùthchannan Aonaichte. Aig an aon àm, bha iad an sàs a' Chogaidh Fhuair an aghaidh na h-Aonachd Sobhiatach, anns an Cogadh Bhiet-Nam gu sònraichte. Bha proxy wars eile ann an Aimeireaga a Deas is dùthchannan eile.
Poileataigs[deasaich | deasaich an tùs]
Tha dà phàrtaidh phoileataigeach a-nis, am Pàrtaidh Deamocratach is am Pàrtaidh Poblachdach. Bha Franklin D. Roosevelt, John F. Kennedy, agus Barack Obama nan cinn-shuidhe as ainmeil nan Deamocratach, agus bha Abraham Lincoln, Dwight D. Eisenhower, agus Ronald Reagan nan cinn-shuidhe as ainmeil nam Poblachdach. Bha taghadh ceann-suidhe nan Stàitean Aonaichte ann air 4mh an t-Sultain 2016, a chaidh a bhuannachadh le Donald Trump, dhan Pàrtaidh Poblachdach.
Bailtean as Motha[deasaich | deasaich an tùs]
Seo liosta na bailtean as motha na dùthcha:[5]
- Eabhraig Nuadh
- Los Angeles
- Chicago
- Houston
- Philadelphia
- Phoenix
- San Antonio
- San Diego
- Dallas
- San José
Na Stàitean[deasaich | deasaich an tùs]
Tha roinnean agus territories eile aig na Stàitean Aonaichte cuideachd, gu h-àraidh anns a’ Chuan Shèimh agus anns a' Chairibìan, m.e.:
Na Lochan Móra[deasaich | deasaich an tùs]
Iomraidhean[deasaich | deasaich an tùs]
- ↑ Atlas Sgoile Oxford le Stòrlann Nàiseanta, Oxford University Press (2010)
- ↑ Na Stàitean Am Faclair Beag
- ↑ McCool, Daniel, Susan M. Olson, agus Jennifer L. Robinson. Native Vote. Cambridge, Sasainn: Cambridge University Press, 2007. td. 1
- ↑ Robert J. McCarthy, Civil Rights in Tribal Courts; The Indian Bill of Rights at 30 Years, 34 IDAHO LAW REVIEW 465 (1998).
- ↑ US Census


text:
Exhibitions
Taisbeanaidhean
Thathar an dùil gum bi dachaigh mhaireannach Grèis-bhrat an Diaspora còmhla ri luchd-cruthachaidh agus stiùirichean pròiseil na pròiseict, Fèis Ealain Prestoungrange ann am Prestonpans ann an Alba. Ach, thathar an dùil cuideachd gun cuir an Grèis-bhrat seachad pàirt mhòr de a bheatha air chuairt, gu h-àraid ann an Coimhearsnachdan an Diaspora agus na Coimhearsnachdan Dachaigheil a tha air an iomradh ann.
Bidh gach Coimhearsnachd Diaspora a’ cruthachadh eadar 5 agus 10 pannalan grèisichte (500mm x 500mm), a bhios le chèile a’ dèanamh suas aon bhrat slàn den obair-ealain air fad. Faodar na diofar phàirtean sin den bhrat slàn a thaisbeanadh air leth no còmhla mar aon, le comas air tuilleadh obair-ealain a bhios a’ sìor fhàs suas gu 125 meatairean ann am fad. Bidh iad uile air an ceangal ris an làraich-lìn seo le tagadh QR. Mar a bhios iomchaidh, bidh cànanan an Diaspora a’ nochdadh an taobh a-staigh an eadar-mhìneachaidh air an taisbeanadh, taobh ri taobh le Beurla agus Gàidhlig.
Anns an ullachadh airson 2014, agus le taic bho EventScotland, bidh gach pannal-grèise fa leth air a thaisbeanadh na Choimhearsnachd Diaspora fhèin mus fhàgar soraidh-slàn aige air a shlighe chun an Fhàilte Ruighinn oifigeil aige ann am Prestonpans!
Anns a’ Bhliadhna Tilleadh Dhachaigh 2014, bidh na pannalan-grèise a’ tadhal air Coimhearsnachdan dachaigheil a tha iomchaidh, a thuilleadh air a bhith a’ nochdadh ann am prìomh thaisbeanaidhean den Ghrèis-bhrat slàn mar phàirt de thachartasan Tilleadh Dhachaigh tron bhliadhna.
Ann an 2015, bidh an Grèis-bhrat slàn ri fhaotainn sa chiad àite airson taisbeanaidhean eadar-nàiseanta anns na coimhearsnachdan Diaspora ris a bheil e co-cheangailte, air aoigheachd bho riochdairean nan coimhearsnachdan sin.
Às dèidh sin, bidh Grèis-bhrat Diaspora na h-Alba air a thaisbeanadh ann an ionadan cruinneachaidh fad’ is farsaing!
31st May - 8th June 2014
PRESTONPANS - Three Harbours Arts Festival
Prestonpans Community Centre
23rd June - 23rd July 2014
STIRLING - MacRobert Centre, Stirling University
(click here for directions)
ARISAIG
Details TBC
August 2014
EDINBURGH - St Mary's Episcopal Cathedral
September 2014
PAISLEY - Anchor Mill
INVERNESS - Royal National Mod
Details TBC


text:
Is e an crèche poblach aig Pàrlamaid na h-Alba an t-aon ghoireas de leithid anns an Roinn-Eòrpa agus tha e ga mheasadh le Buidheann Chorporra Pàrlamaid na h-Alba na phàirt cudromach de chruthachadh Pàrlamaid a tha fosgailte agus air am faighear cothrom.
Is e am prìomh adhbhar a tha aige marasgladh a thoirt do chlann daoine a’ tadhal air Pàrlamaid na h-Alba ann an Dùn Èideann.
Mar Phàrlamaid a tha càirdeil do theaghlaichean, bidh sinn a’ cur fàilte air luchd-tadhail eadar òg is aosta. Tha an crèche ann mar roghainn do luchd-tadhail a tha ag iarraidh gum faigh am pàiste aca cùram fhad is a tha iad fhèin:
- A’ tadhal air an taisbeanadh againn, a’ sealltainn mun bhùth no a’ gabhail srùbaig anns an taigh-bhidhe againn
- A’ dol air fear de na tursan-iùil againn
- A’ coinneachadh ri Ball no neach-obrach
- An sàs ann an coinneamhan-gnìomhachais aig a’ Phàrlamaid
- A’ sealltainn air gnothaichean na Pàrlamaid beò san t-Seòmar no ann an seòmraichean nan comataidhean
- A’ frithealadh air fear de na tachartasan againn
Tha an crèche saor an-asgaidh don phoball agus tha e a’ toirt seachad cùraim do chloinn aig aois 6 seachdainean gu 5 bliadhna. Tha e fosgailte bho 8 uairean sa mhadainn gu 6 uairean feasgar agus faodar a chleachdadh fad suas ri 4 uairean a thìde gach turas. Faodaidh tu àite a chur an taobh ro làimh no dìreach nochdadh (a rèir na tha ann de dh’àiteachan). Thathar a’ gealltainn gum faigh thu clàr làitheil de chur-seachadan a tha nan togail-inntinn is nam fealla-dhà!
Tha an crèche ga ruithe airson na Pàrlamaid le Kirktonholme Ltd. Gus barrachd ionnsachadh mu na cumhachan-cleachdaidh againn, airson barrachd fiosrachaidh no gus àite a chur an taobh, cuir fios dhan chrèche air 0131 348 6192 no le post-dealain gu creche@scottish.parliament.uk


text:
- TIOTAL
- Luchd-obrach aig an West Highland Free Press, 1997
- EXTERNAL ID
- NRM_NBNW_KL_DS080592
- ÀITE
- An t-Àth Leathann
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- DEIT
- 1 An Lùnastal 1997
- LINN
- 1990an
- CRUTHADAIR
- Chris Hogg
- NEACH-FIOSRACHAIDH
- Taigh-tasgaidh Nàiseanta an Rèile, Iorc
- AITHNEACHADH MAOINE
- 20077
- KEYWORDS
- rèile
rathaidean-iarainn
pàipearan-naidheachd
naidheachdas
Dealbh-camara a chaidh a thogail san Lùnastal 1997 den neach-deasachaidh, Iain MacCarmaig agus luchd-obrach an West Highland Free Press ann an seòmar nan naidheachdan san Àth Leathann, An t-Eilean Sgitheanach.
Chaidh am West Highland Free Press a stèidheachadh ann an 1972 mar phàipear seachdaineach. Tha geàrr-chunntas air prìomhachasan a' phàipeir san t-sluagh-ghairm Gàidhlig fo ainm a' phàipeir: 'An Tìr, an Cànan 's na Daoine'. Tha an sluagh-ghairm air a thoirt air iasad bho Lìg Fearainn na Gàidhealtachd a bha a' strì gu cudromach airson tèarainteachd gabhaltais fhaighinn dha na croitearan san naoidheamh linn deug. Tha cùis an fhearainn fhathaast aig cridhe poilitigs am Free Press. Far a bheil uachdranachas prìobhaideach ann fhathast, tha a' chonnspaid bhunaiteach de dh'ùidhean fhathast ann agus tha seo ri fhaicinn ann am mòran de na sgeulachdan air a bheil am pàiiear air aithris a dhèanamh thar nam bliadhnachan. Tha am pàipear gu gnìomhach an aghaidh mì-roinn uachdranas fearainn a tha air a mheas mar chùis san roinn, agus tha e aire taobh còirichean coimhearsnachan ionadail agus daoine fa leth. Tha am pàipear cuideachd air taobh na Gàidhlig, an dà chuid le bhith a' toirt taic phoilitigeach dhi agus le bhith a' foillseachadh barrachd Gàidhlig sgrìobhte na pàipear-naidheachd sam bith eile. Thar a' chiad 25 bliadhna, thathas air adhartas a dhèanamh ann a bhith a' leasachadh inbhe a' chànain, agus gu h-àraidh ann an solar foghlaim. Tràth anns na 1970an bha am beachd aon fhacal Gàidhlig a' nochdadh air soidhnichean na mhallachadh dha ùghdarrasan ionadail a bha aig an àm sin fo smachd nan uachdarain. An-diugh thathas a' gabhail ri soidhnichean dà-chànanach no fiù 's soidhnichean sa Ghàidhlig a-mhàin.
Fiosrachadh
O chionn còrr is ceud bliadhna, chaidh a dhà de na rathaidean-iarainn as àillidh air an t-saoghal, Loidhne Rèile a' Chaoil agus Loidhne Rèile a Tuath, a thogail. Tha prìomh loidhne na Gàidhealtachd gan ceangal ris a' chòrr de lìonra rèile na RA. Bho 1997 gu 2003, thog Taigh-tasgaidh Nàiseanta na Rèile deilbh nan trì loidhnichean sin, agus bho na h-ìomhaighean chaidh trì taisbeanaidhean a chruthachadh - 'Connections to the Kyle' ('Ceanglaichean dhan Chaol'), 'By Firth and Flow' ('Ri Caolas agus Sruth) agus 'The Highland Link' ('An Ceangail Gàidhealach'). Nochd na taisbeanaidhean air Lìonra Tasglann na h-Alba (SCAN) san taisbeanadh dhidseatach 'North by Northwest' a chur air bhog gu h-oifigeil làrach Thasglann Nàiseanta na h-Alba air 5 an t-Ògmhios 2001 ann an Inbhir Nis. Sheas an co-obrachadh le SCAN gu 2009 nuair a chaidh 'North by Northwest' a ghluasad chun na làraich-lìn, Am Baile.
Tha 'North by Northwest' a' clàradh eachdraidh bheò agus tha e a' clàradh boillsgeadh ann an tìm ann am beatha dhaoine agus an loidhne anns na bliadhnachan mu dheireadh den fhicheadamh linn agus toiseach a 'chiad linn thar fhichead. Bha na taisbeanaidhean a' comharrachadh buaidh rèile na Gàidhealtachd air daoine, sealladh-tìre agus eaconamaidh Gàidhealtachd na h-Alba.
Tha sinn a' toirt taing airson taic don Luchd-urrais a leanas a mhaoinich an t-suirbhidh dhealbh camara de phrìomh loidhne na Gàidhealtachd, Loidhne a' Chaoil agus an Loidhne a Tuath le luchd-togail-dheilbh bho Thaigh-tasgaidh Nàiseanta an Rèile eadar 1997 agus 2003:
Railtrack, Railtrack-Alba, Scotrail, EWS, Porterbrook, First Engineering, Com-pàirtichean Lìora Rèile na Gàidhealtachd, Comhairle na Gàidhealtachd, Iomairt Rois & Chrombaigh, Iomairt Ghallaibh agus Chataibh, Safeways, Caraidean Taigh-tasgaidh Nàiseanta an Rèile, Comhairle Pheairt & Chinn Rois agus Comann Rèile na Gàidhealtachd


text:
- TIOTAL
- Abaid Chille Chuimein agus an sgoil
- EXTERNAL ID
- QZP40_CARD_0128
- ÀITE
- Cille Chuimein
- SGÌRE
- An Àird
- SIORRACHD/PARRAIST
- INBHIR NIS: Both Fhleisginn 's Obar Thairbh
- LINN
- 1950an; 1960an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32020
- KEYWORDS
- abaidean
sgoiltean
dùin
cairtean-puist
Sa chairt-phuist seo chithear Abaid Chille Chuimein agus an sgoil (air an làimh chlì). B' e dùn leis an arm, a thogadh le Seanalair Wade an dèidh aramach nan Seumasach ann an 1715, a bha air an làraich an toiseach. Chaidh an dùn ainmeachadh air a' Phrionnsa Uilleam Augustus, Diùc Chumberland.
Ann an 1876, chaidh pàirt dhen dùn a chleachdadh mar bhun structair do dh'abaid agus do sgoil òrdugh Bhenedictine. Bha manaich san abaid gu 1998


text:
Feannag
Is e a tha ann an feannag, stiall uire de fearann ann an achadh, ann an cruth de torr ìsle fada, Anns an siostam àiteachas ris an chanar an mor-earran neo roinn-ruithe, cha bhiodh ach dha neo trì achaidhean mòra aig baile-fhearrann agus bhiodh gach achadh roinnte eadar geadan fada, ris an chanar feannagan. B’ e an modh àiteachais traidiseanta a bhi còmhnaidh a’ tionndadh an uir mu coinneamh meadhan na fheannagan agus as deidh bliadhnaichean mòra den àiteachas seo fhàs druman air na feannagaibh. Dh'fhag sin seòrsa claise drèanaidh eadarra. Chan eil an mòr earran ri lorg anns an latha an diugh ach ann am baile croitearachd neo dha. Tha eisimpleirean aig an Druim Buidhe agus a' Chomraidh ( ann an Ros an Iar) agus air Eilean Diura. Tha oirlinn de seann fheannagan agus an mòr-earrann ri fhaicinn cuideachd ann an iomadh àite. Mar eisimpleir anns an Eilean Sgitheanach air slèibhtean iochdar Beinn Thianabhaig.
Feannagan taomaidh[deasaich | deasaich an tùs]
Is e an cruth fheannaig bu chumanta am feannag taomaidh Sònraichte ri fàs nam buntàta, dèanar iad le roinneadh an iomaire buntàta (lann nam buntàta) do stiallaibh 5 troigh anns an leud. Comharraichear an roinneadh air an talamh (a tha mar is trice fo fheòir ro-laimhe) le sreang sìnte, agus susar (gearrar) loidhne tro an fhòd air fad na sreanga le cas-dhireach (neo spaid). An uairsin cuibhrichear stiall, 3 troigh (0.9m) anns an leud sìos meadhan gach feannag le feumainn. As deidh sin, cleachdar cas-chrom (neo spaid) a thionndaich ploc, troigh (0.3m) anns an leud thairis air an fheumainn, gach taobh den loidhne susaidh. Mar sin bithidh torran uire, troigh anns an leud air gach taobh den fheannag, agus eadar an da torran stiall fheumainn, ris an canar an taomadh. Eadar na feannagan, a tha 0.9m anns an leud, tha claisean 0.6m anns an leud. Cuirear pòr buntàta,le pleadhag. mar is tric aig astar de 15 òirlich (0.4m) eadar am pòr air fad an fheannag. Far a bheil na feannagan air an togail air uir mòna, faodaidh do na claisean eadar na feannagan a bhi suas ri 0.6m anns an domhainn.


text:
Atharrachaidhean
Tha mi nas trainge aig an oilthigh a-nis na bha mi a-riamh on thòisich mi air nàdar-fheallsanachd ionnsachadh. Feumaidh mi an tràchdas diploma agam a chrìochnachadh gu deireadh na Sultain, agus bidh mi deiseil an dèidh sin. Ach chan eil mi airson an t-oilthigh fhàgail am bliadhna. Tha mi an dòchas gum faigh mi obair an sin neo sgoilearachd sam bith gus tràchdas PhD a sgrìobhadh. Tha mi ag obair aig an oilthigh a-nis mar student assistant – bidh mi a’ teagasg dòighean-obrach bunaiteach reul-eòlais do oileanaich ùra – ach caillidh mi an obair sin nuair a bhios mi deiseil aig deireadh na Sultain. Tha an suidheachadh seo a' cur beagan eagal orm...
Bidh mo dhachaigh ag atharrachadh cuideachd - gluaisidh mi gu flat mo bhràmar san Dàmhair. Cheannaich sinn preasan-aodaich agus sgeilpichean ùra an t-seachdain sa chaidh - agus tha am flat deiseil airson an dithis againn an-dràsda. 'S urrainn dhomh mo leabhraichean agus na rudan eile agam a chur ann anns na mìosan seo tighinn... Bu chòir dhomh a bhith sona gu dearbh. Ach gu mì-fhortanach bidh mi a' fuireach ann leam fhìn a' mhòr-chuid dhen ùine. Tha Martin dìreach air ceumnachadh - bha an deuchainn PhD aige aig toiseach a' Chèitein - agus tòisichidh e obair ùr Diardaoin. Gheibh e trèanadh airson bliadhna gu leth an toiseach, agus cha bhi e ann am Berlin gu tric. Tha mi glè thoilichte gun d' fhuair e obair ùr cho luath, ach tha mi brònach aig an aon àm nach bi mi ga fhaicinn ach aig na deiridhean-seachdain.
Uill, a dh'innse na fìrinn, tha mi gu math troimh-a-chèile na làithean seo. Ach dè bhithinn a' dèanamh gun atharrachaidhean? Nach biodh am beatha dìreach ràsanach?


text:
Mar deidhinn
A’ phàirt aig SFC ann an àm ri teachd na h-Alba
Tha Comhairle Maoineachaidh na h-Alba (SFC) a’ cuideachadh gus Alba a dhèanamh na h-àite as fheàrr air an t-saoghal airson a bhith ag oideachadh, a’ rannsachadh agus ag ùr-ghnàthachadh. Le mu £1.5 billean de dh’airgead poblach ga thasgadh gach bliadhna, tha maoineachadh SFC a’ toirt comas do cholaistean is oilthighean na h-Alba air cothroman a thabhann do chòrr is leth-mhillean neach a bheir atharrachadh air am beatha.
Le ar cuid taic do rannsachadh nan oilthighean, tha e an comas do gach aon de na 19 oilthighean an Alba sàr-obair rannsachaidh a dhèanamh. Tha an £120 millean a thaisg sinn gus ionadan ùr-ghnàthachais a chruthachadh ag adhbharachadh rudan àrd-inntinneach eadar rannsachadh gnìomhachais is nan oilthighean. Tha ar cuid obair gus cothroman a leudachadh a’ tarraing cholaistean is oilthighean còmhla ann an dòighean ùra agus a’ solar dhaoine le barrachd shlighean a steach do dh’ionnsachadh is sgilean.
Gheibhear tuilleadh fiosrachaidh mu ar rùintean airson foghlaim is ùr-ghnàthachais an Alba sa phlana roi-innleachdail [PDF] againn.


text:
1982
MCMLXXXII
Tachartasan[deasaich | deasaich an tùs]
- 11 am Faoilleach - Fhuair Cantàbria fèin-riaghlach.
- Bhuannaich Gabriel José García Márquez an Duais Nobel ann an Litreachas.
- Chaidh Eygelshoven (Na Tìrean Ìsle) a cho-aonadh le Kerkrade.
Breithean[deasaich | deasaich an tùs]
- 1 am Faoilleach - Fatma Toptaş, ann am Mersin. Cleasaiche às An Tuirc.
- 25 am Faoilleach - Veronica Scopelliti, san Ròimh. Seinneadair às an Eadailt.
- 8 am Màrt - Marjorie Estiano, actair à Braisil.
- 30 an t-Samhain - Elisha Cuthbert, ann an Calgary. Bana-chleasaiche Chanadianach.
Bàsan[deasaich | deasaich an tùs]
- 18 am Faoilleach - Huang Sianfan, seannaiche à Sìona.
- 28 am Faoilleach - Aonghas Caimbeul (Am Puilean), bàrd Gàidhlig à Leòdhas.
- 28 am Màrt - William Francis Giauque, ann am Berkeley, Calafòrnia. Ceimigear à Canada a bhuannaich an Duais Nobel ann an Ceimigeachd ann an 1949.
- 15 an Lùnasdal - Hugo Theorell, ann an Stockholm. Ceimeagair às An t-Suain.
- 29 an Lùnasdal - Ingrid Bergman, ban-actair Suaineach
- 5 an Dàmhair - Séamus Ennis, ceòladair, seinneadair agus cruinniche-ciùil Èireannach.
- 7 an t-Samhain - Murchadh MacPhàrlain - Bàrd Mhealaboist, bàrd Albannach.


text:
Coileach Fraoich
'S e eun a tha ann an Coileach Fraoich (Laideann: Lagopus lagopus scotica; Beurla: Red Grouse ). Tha iad a' fuireach anns an fhraoch agus anns na monaidhean ann an Alba 's Èirinn.
Iomraidhean[deasaich | deasaich an tùs]
- ↑ Colin Mark: Am Faclair Gàidhlig-Beurla, Foillsichte aig Routlegde, Lunnainn, 2004; ISBN 0415297613
Ceanglaichean a-mach[deasaich | deasaich an tùs]
- Dualchas Nàdar na h-Alba: Dà eun ‘Ghàidhlig’ - pios le Ruairidh MacIlleathain (.pdf)
- RSPB Fiosrachadh mun Choileach Fraoich (sa Bheurla)


text:
- TIOTAL
- Latha Spòrs, Bun-sgoil Dhail an Eich
- EXTERNAL ID
- JTHOMSON_BOX3_0267
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1980an
- CRUTHADAIR
- Jimmy Thomson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 18478
- KEYWORDS
- latha cleas
sgoiltean
Tha cuideigin air ràdh gur ann bho Bhun-sgoil Dhail an Eich a tha a' chlann-sgoile shona seo. Tha iad a' gabhail pàirt ann an Latha nan Spòrs ('s dòcha rèis poca nam pònar agus bata) agus 's ann fada sna 1980an a thogadh an dealbh.
Chaidh an ìomhaigh seo a shealltainn bho chionn ghoirid ann am 'Maor-sgrùdaidh Dhealbhannan' a' Bhaile, a chaidh a ruith ann an co-bhuinn ris an Inverness Courier. Mas urrainn dhuibh cail tuilleadh innseadh dhuinn mun dealbh seo, feuch an cuir sibh fios thugainn, air neo 'Cuir Beachd ann'.
Tha feadhainn de na caileagan a-nis air an aithneachadh, 'S iad, bho chlì gu deas: Tracy NicRisnidh, Pauline Bass, Laura NicLeòid, (gun aithne), Liusaidh Wilson, (gun aithne), Donna NicLeòid agus Charlene Flint. Mòran taing do Alasdair MacDhòmhnaill airson an fhiosrachaidh seo.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Port Rìgh
'S e Port Rìgh prìomh-bhaile an Eilein Sgitheanaich. Anns a´ bhliadhna 1950 bha 1500 neach a' fuireach ann, ach dh'fhàs am baile na bu motha tro na bliadhnaichean agus ann an 2005 bha 2500 neach ann. Baile seirbhis agus baile margaid a tha ann.
Tha am baile suidhichte air taobh sear an eilein agus air taobh siar Loch Phort Rìgh, loch mara a tha gu math fàsaichte. Is e Ceàrnag Shomhairle sàr mheadhan a' bhaile, far a bheil Taigh-cùirt an t-Siorraim, Ionad Phoilis agus clach-chuimhne do muinntir na sgìre a thuit anns an da chogadh mhòr.
Creideamh[deasaich | deasaich an tùs]
Cha mhòr nach eil sia eaglaisean Crìosdaidh 's a' bhaile bheag seo: Eaglais na h-Alba, Eaglais Shaor na h-Alba, Eaglais Shaor Chlèireach na h-Alba, Eaglais Easbaigeach (na h-Alba), Associated Presbyterian Church agus Eaglais Chaitligeach (Cille Mhoire). A dhʼaindeoin sin tha nas lugha na 'n dara leth de mhuinntir na sgìre a' frithealadh nan eaglaisean gach Dòmhnach.
Daoine[deasaich | deasaich an tùs]
- Rugadh Mairead Bennett ann am Port Rìgh ann an 1946.
Ceanglaichean a-mach[deasaich | deasaich an tùs]
- FilmG: Bun-sgoil Ghàidhlig Phort Rìgh - aithris mun deasbad le Keir Greatorex
- BBC Naidheachdan 2016-01-18: Sgoil Phort Rìgh thairis air buidseat
- BBC Naidheachdan 2016-02-29: Cùmhnant son Sgoil Ghàidhlig Phort Rìgh
- BBC Naidheachdan 2016-03-23: Cead-dealbhachaidh do thaigh-spadaidh
- BBC Naidheachdan 2016-09-13: Ciad cheap Bhun-sgoil Ghàidhlig Phort Rìgh (aithris-bhideo 1:58)


text:
Suas chun 16mh linn, b’ ann aig Creag an Dúin a bhithte a’ cur cinn-cinnidh Ò Dòmhnaill an dreuchd. Bhiodh dà sheirbheis aca – aon sheirbheis shìobhalta an seo agus deas-ghnàth cràbhach a bhiodh a’ gabhail àite aig Cill Mhic Rèanain.
Tha e gu math coltach gur e seo làrach dùn a bha aig na h-Ò Dòmhnaill.
B’ e Mànas Ò Dòmhnaill a sgrìobh cunntas mu bheatha Chaluim Chille a chaidh a chrìochnachadh ann an 1532. Tha an leabhar seo a’ ceangal Chaluim Chille gu soilleir ris a’ cheàrnaidh seo, ged a chaidh a sgrìobhadh faisg air 1,000 bliadhna an dèidh bàs an naoimh.
Thathar ag ràdh gum biodh an dà chuid daoine cràbhach is daoine saoghalta an làthair aig an t-seirbheis seo – ball de theaghlach Ò Firghil a bhiodh os cionn an cur an dreuchd, Easbaig Dhoire, fo-cheannardan chinnidhean eile agus luchd-eaglais. Bhiodh na tachartasan sin gan cumail an seo eadar 1200 agus 1603.
Bhon chreig, chithear deagh sheallaidhean den mhonadh mun cuairt.
Thathar ag ràdh gun deach tobair naomh an Dùin a beannachadh an toiseach le manach a bhuineadh do Chalum Chille. Thathar ag ràdh gun robh uisge bhon tobair seo co-cheangailte ri grunnan leigheas mìorbhaileach.
Bidh daoine fhathast a’ tadhal air an làrach seo gus a bhith a’ faighinn uisge naomh agus gus ùrnaigh a dhèanamh airson leigheis. Dìreach mar a bhios a’ tachairt aig làraich naomha eile, bidh na daoine a bhios ag ùrnaigh aig an tobair seo ga dhèanamh is iad air an casan liormach.
Bidh daoine a tha ag ùrnaigh airson leigheis a’ fàgail paidearan, croisean agus cuimhneachain eile ann an craoibh ri taobh na tobrach.


text:
- TIOTAL
- Cò air a tha iad a' coimhead?
- EXTERNAL ID
- PAN7_26
- ÀITE
- neo-aithnichte
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1950an
- CRUTHADAIR
- J Nairn
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 20240
- KEYWORDS
- luchd-amhairc
sluagh
A bheil thu ag aithneachadh duine anns an dealbh seo? Chaidh a togail anns na 1950an le Seumas Nairn, an dealhadair à Inbhir Nis, ach chan eil fios againn fhathast dè bha a' dol air adhart.
Uaireannan bidh Am Baile a' tighinn tarsainn air dealbh le glè bheag de dh'fhiosrachadh no gun sgath idir. Mas urrainn dhur ar cuideachadh, cuir fios thugainn le bhith a' cleachdadh a' phutain 'Cuir beachd ann'.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Anns na làithean agus gus an 14 Iuchar thachras theatar seata Ökensagan an t-Sluaigh ann an Taigh Erikslund agus Andreas Sahlin bho Train Mountain seasamh airson ceòl leis a 'chòmhlan-ciùil. Tha mòran a 'Holmbor a loidsichean, Sandnäset no eile Nollaig amannan air nota a ghabhail de na tàlantan ciùil a 'bhaile bheag Mountain Drive a dhèanamh. An dà chuid an seann duine Orjan “talla” Sahlin, agus mac Andreas, ainneamh a dh'fhàg an tachartas ann an sgìrean gun somalta luchd-èisteachd. An-diugh, Andreas an-dràsta leis a 'chòmhlan Domino Majestic ann as t-samhradh.
Andreas as fhaisge Squire Thomas Melin bho Indal cuideachd a 'cluich ann an còmhlan agus tha e air a sgrìobhadh cuideachd an sgriopt airson an Tighearna a chur Desert, a tha dràma ceòlmhor de seata Kabaré. Còmhla tha iad a 'riochdachadh eachdraidh eilthireachd gu na Stàitean Aonaichte bho na 1800an air dhealbhadh le dibhearsain, teasachadh agus ceòl. Eòlasan làitheil naidheachd an-diugh a dh'fhaodadh a bhith co-roinnte fiù 's le eilthirich an-diugh, sin an àite a dhol air falbh, a 'tighinn don t-Suain.
A 'cluich air an àrd-ùrlar sam bith nas lugha na 35 persons, ach a-mhàin functionaries. An-diugh, an smuain de stoc, ach tha fhathast latha air fhàgail gus a ghlèidheadh airson an fheadhainn a bhiodh airson eòlas a chur air an sealladh. Läs mer och boka biljett här!
Tha an còmhlan Domino Majestic a gheibhear aig Spotify, Youtube no Facebook.
leughadh cuideachd
3/7 ST: En utvandrarsaga med massor av musik – sommarteater med Ånge Kabaré
26/6 ST: Utvandrarsaga repeteras i Ånge – med massor av musik


text:
Spòrs dhuibh! 'Learning Welsh'
Spòrs dhuibh! 'Learning Welsh'
Tha feum agaibh air Beurla airson a thuigsinn, tha eagal orm, ach is airidh ur dìcheall!
http://www.youtube.com/watch?v=fL2CaiydtLY
Slèite
Ach chuir mi e ann, airson 's gu bheil fios agam gur e rud far a bheil na Cuimrich fhèin a' gaireachdain - an feadhainn le Cuimris cuideachd (fhuair mi e bho fhear aca). Tha iad laidir gu leòr anns an fhèin-mhisneachd aca a bhith a' faicinn na tha èibhinn ann.
'S e Cuimreach a th' ann an Rhod fhèin (le blas glè Chuimreach aige) agus tha mi a' smaoineachdadh nach biodh e cho freagarrach nam biodh e Sasannach a bh' ann, agus mar sin tha e ceart gu leòr. Faodaidh tu gaireachdain mu do dheidhinn fhèin. Bu chòir dhut, dìreach.
'S dòcha gum bi an seorsa seo àbhachd dìreach ro Bhreatannach (= Chuimreach, Shasannach, Eireannach, Albannach). Cha toil leamsa feadhainn de na bhideoan èibhinn an seo, agus 's docha gur e Breatannach a th' annam. Àbhachd eadar-dhealaichte.
'Diofair eadar-cultarach', saoilidh mi!
-
- Rianaire Teicneolach
- Beiträge: 2078
- Registriert: So Jan 29, 2006 7:13 pm
- Wohnort: Àite mo chridhe
- Kontaktdaten:
Zurück zu „Keltische Kousinen / Irisch, Bretonisch, Walisisch“
Wer ist online?
Mitglieder in diesem Forum: 0 Mitglieder und 1 Gast


text:
-
Beinn an Oir, Beinn a’ Chaolais, Beinn Mhearsamail © Ian Walter(0 comments)
-
Beinn a’ Chaolais, Beinn Shiantaidh © Ian Walter(0 comments)
-
Aonach-bheinn, Glas Bheinn © Ian Walter(0 comments)
-
Barran Dubh, Meall Copagach, Meall nan Each, Stob Dearg [Taynuilt Peak] © Ian Walter(0 comments)
-
Ceann Garbh, Beinn Bhuidhe East Top, Beinn Bhuidhe, Stac a'Chuirn (Beinn an t-Sithein in front) © Ian Walter(0 comments)
-
Trilleachan Slabs, Beinn Trilleachan (Beinn Mheadhonach in front), Ben Starav © Ian Walter(0 comments)
-
Stob Coire an t-Sneachda and Cairn Lochan (Cairn Toul, Sgor an Lochain Uaine, and Braeriach behind) © Ian Walter(0 comments)
-
Sgor Gaoith and Sgoran Dubh Mor © Ian Walter(0 comments)
-
Carn Dearg Mor and Creag na h-Iolaire (in front) © Ian Walter(0 comments)
-
Cairn Toul and Sgor an Lochain Uaine © Ian Walter(0 comments)
-
Cairn Lochan and Fiacaill Coire an t-Sneachda © Ian Walter(0 comments)
-
Ben Macdui [Beinn Macduibh] and Carn a'Mhaim © Ian Walter(0 comments)
-
Lowther Hill, Green Trough, Green Lowther © Ian Walter(0 comments)
-
Comb Head, Cold Moss © Ian Walter(0 comments)
-
Fuar Bheinn, Airigh Mhic Bheathain, Creach Bheinn, Maol Odhar, Meall a'Chuilinn, Garbh Bheinn, Sron a'Ghairbh Choire Mhoir © Ian Walter(0 comments)
-
Dubh Chreag, Druim na Gearr Leacainn © Ian Walter(0 comments)
-
Creag Mhor, Carnach, Carn Ghaltair [Cairn Galtar], Am Meall © Ian Walter(0 comments)
-
Druim na Claise, Beinn nan Codhan, Dubh Chreag © Ian Walter(0 comments)
-
Ben Leribreck, Cadha Mor © Ian Walter(0 comments)
-
Aird Rubha Mor, Heabhal [Sheabhal] [Heaval], Hartabhal © Ian Walter(0 comments)
-
Stob Coire Easain and Stob a'Choire Mheadhoin © Ian Walter(0 comments)
-
Stob Coire Sgriodain, Stob Coire Sgriodain South Top, Chno Dearg, Meall Garbh (Garbh-bheinn in front) © Ian Walter(0 comments)
-
Leum Uilleim and Beinn a'Bhric © Ian Walter(0 comments)
-
King's Seat, Craig a Barns, Crieff Hill © Ian Walter(0 comments)
-
Cruach Raineachan South Top, Glas-charn South Top, Glas-charn © Ian Walter(0 comments)


text:
Aràibia nan Sabhd
'S e dùthaich ann an Àisia a tha ann an Aràibia nan Sabhd[1] neo Aràbia Saudach[2][3] neo Saudi Arabia[4][5] neo Aràibia Saudach [6]
'S e an rìoghachd as motha air a Rubha Arabach agus am prìomh dùthaich airson peatrol a reic a-null thairis. Ann a 1932 fhuair na trì prìomh sgìrean Al-Hasa, an Nejd agus an Hejaz an t-ainm Rìoghachd Aràibia nan Sabhd. Tha crìochan aige le Iòrdan, Ioràc, Cubhait, Catar, Bachrain, leis na h-Iomaratan Arabach Aonaichte, Omàn agus leis an Eaman. Tha an Camas Pearsach san ear-thuath air agus tha am Muir Ruadh iar air.
Tha Riyadh na prìomh-bhaile agus 's e Jeddah an dàrna baile as motha a th' ann.
Uaireannan canar "Dùthaich an dà Mhosg" rithe, a-rèir na dà àitichean as cudthromaiche anns an t-saoghal Ioslamach, Mecca agus Medina.
Iomraidhean[deasaich | deasaich an tùs]
- ↑ Am Faclair Beag
- ↑ Dùthchannan ag SMO
- ↑ Feuch Facal, Gairm (1995), ISBN 1871901391
- ↑ Map-balla an t-Saoghail, Stòrlann Nàiseanta (2003), ISBN 0007692714
- ↑ Atlas Sgoile Oxford le Stòrlann Nàiseanta, Oxford University Press (2010)
- ↑ Am Faclair Gàidhlig-Beurla, Colin Mark, foillsichte aig Routledge, Lunnainn (2004), ISBN 0-415-29761-3
Ceanglaichean a-mach[deasaich | deasaich an tùs]
- Fiosrachadh mu chultar Aràibia nan Sabhd
- BBC - Aràibia nan Sabhd
- CIA World Factbook - Aràibia nan Sabhd


text:
Beinn Mac Duibh
'S e Beinn Mac Duibh (Beurla: Ben Macdui no Ben Macdhui) a' bheinn as àirde anns a' Mhonadh Ruadh. 'S e seo na co-chomharran aice: 57° 4′ 14.35″ Tuath agus 3° 40′ 0.66″ Iar.
Tha i 1,309 meatair (4,295 troigh) a dh'àirde, agus 's e Beinn Rothaich a th' ann. Mar sin 's i an dàrna bheinn as àirde anns an Rìoghachd Aonaichte an dèidh Beinn Nibheis. 'S e Beinn Mac Duibh aon de na beanntan ris an canar Marilyn is Munro.
Tha an t-slighe as fhasa a' tòiseachadh ann an làrach-pàircidh Choire Cas faisg air an Cairngorm Ski Centre, tha i mu 7 cilemeatair air astar gu mullach Beinn Mac Duibh. Tha slighe eile a' tòiseachadh aig Loch Etchachan.
A rèir beul-aithris, tha bodach neo taibhse eagalach air a' bheinn ris an canar "Am Fear Liath Mòr" (Beurla: Big Grey Man of Ben Macdhui)
Ceanglaichean a-mach[deasaich | deasaich an tùs]
- Iomraidhean nam mapaichean airson comharradh-clèithe: NN 989 989
- Bhideo beag mun Fhear Liath Mhòr


text:
Gàidhlig Ìre 6
Cinn-latha: 07/08/17 - 11/08/17
Cosgais: £250 (£175 do dh'oileanaich)
Neach-teagaisg: Eilidh Roberston (Subject to change)
Maoineachadh ILA ri fhaighinn: Tha
Clàraich an-dràsta!
***Tha an cùrsa seo loma-làn a-nis. Faighnichibh mun liosta-feitheimh againn.***
Bidh an cùrsa seo freagarrach do Luchd-eadar-mheadhanach aig ìre nas àirde aig a bheil tuigse air a’ chànain is comas còmhradh a chumail ann an doimhneachd le bhith a’ cleachdadh structairean mionaideach. San ìre seo, cuirear eòlas air structairean san tràth caithte le gnìomhairean riaghailteach is neo-riaghailteach ann an suidheachaidhean cudromach, structairean a tha a’ sealltainn sealbh, structairean a’ cleachdadh àireamhan mionaideach agus an tuiseal ginideach le ainmearan-iolra.
Mar phàirt den chùrsa, gheibhear eòlas a bharrachd air gràmar, gheibhear cothroman sgilean labhairt a chleachdadh, is gheibhear cothrom dòighean cànain ùra is briathrachas ùr ionnsachadh.
Gheibh thu barrachd fiosrachaidh mun ìre an seo.
Tuairmse Ìre Cùrsa & Co-ionannachd de Ìre SCQF
An Cùrsa Inntrigidh Earrann 3 (11-12)
SCQF 6 SQA Gàidhlig àrd-ìre (luchd-ionnsachaidh)


text:
Tha Willie air a bhith air Abhainn an Uisge-Bheatha fad 85 bliadhna. Tha Eòghan a’ toirt deoch-shlàinte ris.
Tha Màrtainn Luther King Jr. ainmeil mar neach a strì an aghaidh gràin-cinnidh, ach bha e an-sàs gu mòr san strì airson ceartas eaconamach cuideachd. Tha Eòghan a’ coimhead ris na tha ri ionnsachadh fhathast on t-Searmonaiche Thiomail a chaidh a mhurt o chionn 50 bliadhna.
Bho chionn trì miosan, dh’fhuiling Eòghan trioblaidean le a chuid shlàinte-inntinn. Seo an sgeulachd aigesan.
Sgeulachd ghoirid le Sgaire Uallas
Tha Black Panther air mòran òigridh air feadh an t-saoghail a dhùsgadh mu chultar is eachdraidh Afraga, dè an t-sradag a chuireas reultan ùra na Gàidhlig ma-tà?
Tha Dàna ceithir bliadhnaichean a dh’aois an-diugh, agus tha sinn toilichte a ràdh as dèidh mios no dhà caran sàmhach gu bheil sinn air ais le piosan ùra dhuibh. Tha Jane Hepburn Nic a’ Mhaoilein aithnichte mar neach-ciùil agus mar bhloggair mu chùisean sna h-Innse Gall ach tha i a’ dèanamh a bith-beò ag obair…
Lèirmheas air bileag bhàrdachd ùr thrì-cànanach far am bi Marcas Mac an Tuairneir agus Stuart Paterson a’ dèanamh car-a-mhuiltein tro na trì cànanan Albannach.
Chaidh Eòghan a choimhead air The Last Jedi aig meadhan-oidhche. Seo na shaoil e, ach na gabh dragh! Cha mhill e am plota dhuibh!
Tha sinn glè thoilichte a bhith a’ foillseachadh nan sgrìobhadairean a bhuannaich Duaisean Litreachas Comunn Oiseanach Oilthigh Ghlaschu uair eile. Is e Sgàire Uallas à Toronto a bhuannaich an duais airson bàrdachd agus an fharpais gu lèir le dàn cumhachdail, smaoineachail. Meal do naidheachd a Sgàire!
Tha sinn gu math toilichte a bhith a’ foillseachadh nan sgrìobhadairean a bhuannaich Farpais Litreachais Comunn Oiseanach Oilthigh Ghlaschu uair eile. Seo an rosg as fheàrr on fharpais le Robbie MacLeòid. Meal-a-naidheachd ort, a Robbie!


text:
27 an t-Ògmhios
'S e 27 an t-Ògmhios an 178mh latha dhen bhliadhna a rèir a' Mhìosachain Ghriogaraich (179mh ann am bliadhna-leum). Tha 187 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1977 - Fhuair Diobùtaidh a chuid neo-eisimeileachd bhon Fhraing.
- 2007 - Leig Tony Blair a dhreuchd dheth mar Phrìomh-mhinistear na Rìoghachd Aonaichte.
Breithean[deasaich | deasaich an tùs]
- 1890 - Roberto Urdaneta Arbeláez, ann am Bogotá. Fear-poileataigs à Coloimbia.
- 1963 - Wendy NicAlasdair, neach-poileataigs Albannach.
- 1971 - Marc Ballard, neach-poileataigs Albannach.
Bàsan[deasaich | deasaich an tùs]
- 1844 - Joseph Smith Jr a stèidhich an gluasad Eaglais Iosd Chriost de Naomhan an Latha an Diugh.
- 2001 - Jack Lemmon, actair às na Stàitean Aonaichte.


text:
An duine ràsanach
Feasgar math,
Tha a' ghrian a' deàrrsadh ann am Manchester an-diugh agus tha mi sona oir 's e Dihaoine a th'ann. Ach...
Nuair a bha mi ann nas moiche, bha mi beagan brònach oir chunnaic mi beachd bho dhuine a tha an t-ainm "ràsanach" air. Saoilidh mi nach eil a' Ghàidhlig aige, mar sin chan eil mi a' cleachdadh an ainme Bheurla aige. Co-dhiù, bha e a' sgrìobhadh anns a' Bheurla 's bha e ag ràdh nach eil a' Ghàidhlig buntainneach an-diugh. Chuir mi am beachd aige anns an t-sgoithich-sgudail gun dàil!
Ma tha thu ga fhaicinn, cuir na faclan aige anns an t-soithich-sgudail cuideachd! Chan eil an duine ràsanach seo a dhìth oirnn anns a' chruinne-bhlogaichean.


text:
- TIOTAL
- An Cuiltheann bho Bhràcadal
- EXTERNAL ID
- PC_JMSTRACHAN_016
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28873
- KEYWORDS
- cnuic
beanntan
dromannan
eileanan
uirsgeulan
sreap
coiseachd nam beann:
Tha beanntan a' Chuilthinn na dhruim ann an taobh deas an Eilein Sgitheanaich. Thathar ag ràdh An Cuiltheann Dubh airson a' prìomh dhruim air sgàth an dath dorcha a th' air a' chloich de bhasailt agus gabbro a tha a' dèanamh suas nam beanntan. Tha na mullaich biorach, coltach ris an fheadhainn a tha rim faotainn anns na Rockies agus na h-Alps, ach gun an àirde agus tha an druim ainmeil airson a bhith a' toirt a-steach feadhainn de na beanntan as dorra ann am Breatainn. 'S e Sgùrr Alasdair a' bheinn as àirde, aig 993m (3258 troigh).
Thathar ag ràdh gu bheil an t-ainm, An Cuiltheann, a' tighinn bho uirsgeul mun t-sealgair Èireannach Cu Chulainn a rinn, a rèir coltais, an turas à Eireann don Eilean Sgitheanach ann an dà cheum


text:
- TIOTAL
- Leacan ann an Eilean Ghiogha
- EXTERNAL ID
- QZP40_2408_P006
- ÀITE
- Giogha
- SGÌRE
- Cinn Tìre
- SIORRACHD/PARRAIST
- EARRA-GHÀIDHEAL: Giogha 's Cara
- DEIT
- 1875
- CRUTHADAIR
- T P White
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31482
- KEYWORDS
- leacan
clachan
gràbhalaidhean
uaighean
clachan-cinn
Tha Caolas Ghiogha eadar eilean Ghiogha is tìr-mòr. 'S e eilean beag a th'ann an Giogha, mu 6 mìle (10 cilemeatair) o thuath gu deas, is mu 3,447 acair. Chaidh an t-eilean a thoirt do Thighearnan nan Eilean anns a' 14mh linn is tha iomadh sealbhadair air a bhith aige on uairsin. 'S ann le coimhearsnachd an eilein a tha e a-nis.
Tha iomadh leac air an eilean, is rinn T P MacGilleBhàin dealbh de na dhà seo. Tha e ag ràdh gu bheil maighdean-mhara is dòbhran a' glacadh iasg air a' chiad leac-uaghach. Tha claidheamh is creutair mar leomhann-craoibhe, a bha cumanta ann an gràbhalaidhean ann an Cnapadal, air an dara leac-uaghach.
Chaidh an dealbh seo a thoirt o 'Archaeological Sketches in Scotland: Knapdale and Gigha', le Caiptean TP MacGilleBhàin (1875)


text:
- TIOTAL
- Taisbeanadh an Dealain-uisge
- EXTERNAL ID
- GB232_RAMSAY_D893_1_17_015
- ÀITE
- neo-aithnichte
- LINN
- 1960an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 9278
- KEYWORDS
- talla coimhearsnachd
taisbeanadh
dealan-uisge
Bòrd Dealain Ceann a Tuath na h-Alba
Scottish Hydro-Electric plc
Southern Electric plc
Scottish and Southern Electric plc
1943
1989
1998
Fada sna 1950an agus a-steach do na 1960an bha tallannan bhailtean beaga gu tric trang le taisbeanaidhean air an cur suas le Bòrd Dealain-uisge Alba a Tuath. Aig an àm seo bha cothrom air cumhachd an dealain-uisge aig a' mhòr-chuid de choimhearsnachdan, agus bha mòran de mhuinntir nan coimhearsnachdan air taghadh gum biodh na taighean aca air an uèireadh airson an dealain. A dh'aindeoin cuid de na dùbhlain a bha air a bhith ann an toiseach an aghaidh leasachadh an dealain-uisge air a' Ghàidhealtachd, bha a' chuid a bu mhotha de na daoine ga iarraidh agus bha sùil aca air cho math 's a bhiodh e nan dachaighean is nan àiteachan obrach.
San dealbh-chamara seo chithear talla coimhearsnachd air a sgeadachadh le ròsan tartain agus flùraichean ùra, ach 's e fìor shealladh-meadhain an taisbeanaidh an cruinneachadh de dh'innealan ùr-nòsach. Tha an sluagh, boireannaich a tha sa chuid as motha dhiubh, a' coimhead fhad 's a tha na còcairean, measgadairean, tostairean agus uidheaman ùra eile air an sealltainn ag obair. B' e na taisbeanaidhean seo dòigh fhurasda anns am faiceadh mòran dhaoine dhaibh fhèin ciamar a bhiodh na h-innealan a' freagairt an taighean fhèin. Bhiodh reicean sna bùthan dealain-uisge ionadail a' dearbhadh am miann air na h-uidheaman dealain seo.
Chaidh Bòrd Dealan-uisge Cheann a Tuath na h-Alba a stèidheachadh fo chumhachd Achd Leasachaidh Dealan-uisge (Alba) 1943. Chaidh am Bile a chur air adhart le fear Tòmas MacIain aig Taigh nan Cumantan. Chuir e an cèill gum biodh e na fhuasgladh do chuid de dhuilgheadasan a bha aig a' Ghàidhealtachd aig an àm le bhith a' cleachdadh 'comas mòr falaichte na sgìre' ('the great latent power of the region'). Dh'inns e do na Cumantan 'gum biodh agus gum bu chòir gum biodh gnìomhachasan, an dà chuid prìobhaideach is poblach, a bhithth air an tàladh don Ghàidhealtachd mar thoradh air an leasachadh seo' ('industries, whether owned nationally or privately, will be and ought to be, attracted to locations in the Highlands, as a result of this measure'.)
Bhiodh prìomhachas aig luchd-caitheimh àbhaisteach an toiseach agus an uair sin aig an fheadhainn a bhathas an dùil a chleachdadh tòrr mòr cumhachd. Dheigheadh cumhachd sam bith a bha air fhàgail a reic ris a' Ghriod Nàiseanta. Bhathas airson gun deigheadh prothaidean bho bhith a' reic an dealain seo a chleachdadh gus cosgaisean an lùib a bhithth a' cumail dealan ri àiteachan iomallach a lùghdachadh agus gus cuideachadh a thoirt do leasachaidhean sòisealta is eaconamach air a' Ghàidhealtachd. Bha an clas sòisealta ainmeil seo ag aithneachadh gun robhar a' coimhead air a' Bhòrd mar dhòigh air a bhithth a' toirt ath-bheothachadh air ceann a tuath na h-Alba, agus chan ann a-mhàin mar bhuidheann cruthachadh dealain.
Bhathar den bheachd gum biodh gu leòr cumhachd às an stèisean cumhachd air Loch Slòigh, taobh an iar Loch Laomainn airson na bha a dhìth ann am meadhan agus taobh an iar na h-Alba. Bhiodh cumhachd a bharrachd air a chleachdadh gus taic a thoirt do na pròiseactan aig Mòrar agus Loch Aillse air sgàth 's nach biodh e buailteach gum biodh e comasach do na sgeamachan seo a bhithth prothaideach. Bha cosgaisean togail nan trì phròiseactan seo air a thomhas aig £4,600,000
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives